pythainlp/thai-wiki-dataset-v4 huggingface dataset:
การออกอากาศคู่ขนาน

การออกอากาศคู่ขนาน (ซึ่งเป็นคำผสมระหว่าง Simultaneous และ Broadcast) คือการแพร่สัญญาณออกอากาศรายการหรือกิจกรรมผ่านสื่อมวลชนมากกว่า 1 สื่อ หรือมากกว่า 1 ช่องทางบนสื่อเดียวกันในเวลาเดียวกัน (นั่นคือการออกอากาศพร้อมกันมากกว่า 1 ช่องทาง) เพื่ออำนวยความสะดวกให้ผู้ชมได้รับชมเนื้อหาเดียวกันได้หลากหลายช่องทางมากขึ้น เช่น การออกอากาศคู่ขนานระหว่างวิทยุด้วยกันในคนละระบบ, กระจายเสียงทางวิทยุพร้อมกับการแพร่ภาพทางโทรทัศน์, การแพร่ภาพระบบแอนะล็อกพร้อมกับระบบดิจิทัลภาคพื้นดิน การแพร่ภาพทางโทรทัศน์พร้อมกับการออกอากาศสดในเนื้อหาดังกล่าวทางสื่อสังคมออนไลน์ หรือการดึงสัญญาณภาพจากช่องอื่นมาออกอากาศก็ได้
การออกอากาศแบบคู่ขนานเริ่มมีขึ้นในปี ค.ศ. 1925 แต่มีการบัญญัติศัพท์ขึ้นในปี ค.ศ. 1948 โดยตัวแทนสื่อมวลชนที่ WCAU-TV จากเมืองฟิลาเดลเฟีย
การออกอากาศคู่ขนานในประเทศไทย.
ในประเทศไทย ปี พ.ศ. 2557 สถานีโทรทัศน์ฟรีทีวีเดิม 6 ช่อง ที่ออกอากาศอยู่ในระบบแอนะล็อก ได้ทดสอบสัญญาณการออกอากาศโทรทัศน์ภาคพื้นดินระบบดิจิทัล เพื่อเตรียมสำหรับการยุติการออกอากาศโทรทัศน์ระบบแอนะล็อกในประเทศไทย โดยการออกอากาศเนื้อหาในช่องทีวีแอนะล็อกของตนเองบนทีวีดิจิทัล คู่ขนานไปกับการออกอากาศทีวีแอนะล็อกตามเดิม จากนั้น ทุกช่องก็ได้ออกอากาศคู่ขนานเต็มรูปแบบอย่างเป็นทางการ จนกว่าจะยุติออกอากาศระบบอนาล็อก ยกเว้นสถานีวิทยุโทรทัศน์ไทยทีวีสีช่อง 3 ที่ไม่สามารถทำได้ เนื่องจากผู้รับใบอนุญาตทีวีดิจิทัลและผู้รับสัมปทานทีวีแอนะล็อกเป็นคนละนิติบุคคลกัน จนกระทั่งช่อง 3 นำความขึ้นร้องต่อศาลปกครอง และผลคือศาลปกครองได้ทำข้อตกลงให้ช่อง 3 แอนะล็อก ออกอากาศคู่ขนานในภาพความละเอียดสูงทางช่อง 33 ในระบบดิจิทัล ตั้งแต่วันที่ 10 ตุลาคม พ.ศ. 2557 จนถึง 25 มีนาคม พ.ศ. 2563
นอกจากนี้ ในช่วงเวลาของพระราชพิธี รัฐพิธี และพิธีสำคัญของประเทศไทย ที่มีการถ่ายทอดสด โทรทัศน์รวมการเฉพาะกิจแห่งประเทศไทย จะรับหน้าที่จัดการเป็นหลัก โดยมีสถานีโทรทัศน์ฟรีทีวีเดิม 1 ใน 6 ช่อง เป็นแม่ข่าย และให้สถานีโทรทัศน์ภาคพื้นดินระบบดิจิทัลทุกช่องดึงสัญญาณไปออกอากาศคู่ขนาน รวมถึงการออกอากาศข่าวในพระราชสำนัก ซึ่งมีเพียงสถานีโทรทัศน์ฟรีทีวีเดิม 6 ช่องที่ทำข่าว ทำให้สถานีโทรทัศน์ดิจิทัลช่องอื่น ๆ ต้องดึงสัญญาณจาก 6 ช่องนี้มาออกอากาศคู่ขนานแทน รวมถึงปัจจุบัน รายการข่าวทุกรายการของทุกช่องได้มีการถ่ายทอดสดทางสื่อสังคมออนไลน์ เช่น เฟซบุ๊ก ทวิตเตอร์ ยูทูบ และยังมีสถานีโทรทัศน์ที่ดึงสัญญาณภาพรายการข่าวจากสถานีโทรทัศน์ช่องอื่นมาออกอากาศ เช่น ทรูโฟร์ยู ที่ดึงสัญญาณภาพรายการข่าวจากช่องทีเอ็นเอ็น 16 มาออกอากาศคู่ขนานไปพร้อมกัน หรือ จีเอ็มเอ็ม 25 ที่ดึงสัญญาณภาพรายการข่าวจากช่องวัน 31 มาออกอากาศคู่ขนานในระยะแรก และดึงสัญญาณในบางข่าวสำคัญมาออกอากาศร่วมในปัจจุบัน
เทศบาลเมืองจอมพล

จอมพล เป็นเทศบาลเมืองซึ่งมีอาณาเขตครอบคลุมพื้นที่บางส่วนของตำบลจอมบึงในอำเภอจอมบึง จังหวัดราชบุรี เดิมมีฐานะเป็นองค์การบริหารส่วนตำบลจอมบึงที่จัดตั้งขึ้นใน พ.ศ. 2539 แล้วจึงยกฐานะขึ้นเป็นเทศบาลเมืองใน พ.ศ. 2563 นับเป็นเทศบาลเมืองแห่งที่ 5 ของจังหวัดราชบุรี ปัจจุบันเทศบาลเมืองจอมพลมีประชากร 10,622 คน
พื้นที่เทศบาลเมืองจอมพลเป็นพื้นที่มีความสำคัญมาตั้งแต่สมัยก่อนประวัติศาสตร์ ในรัชสมัยพระบาทสมเด็จพระจุลจอมเกล้าเจ้าอยู่หัว พระองค์ได้เสด็จมาประทับแรมที่ตำบลจอมบึง และสำรวจพบเครื่องมือเครื่องใช้ของคนในยุคหินและยุคโลหะ สภาพภูมิประเทศในปัจจุบัน แบ่งเป็นที่ราบลุ่มตอนกลางและที่ราบสูงสลับเนินเขาบริเวณรอบนอก ในฤดูฝน น้ำจะไหลมารวมกันบริเวณทุ่งจอมบึงทางตอนกลางของตำบล จนทำให้กลายเป็นพื้นที่ที่เหมาะแก่การเพาะปลูก สภาพสังคมมีโรงเรียนทั้งหมดสี่แห่งและมีโรงพยาบาลหนึ่งแห่ง คือ โรงพยาบาลสมเด็จพระยุพราชจอมบึง การขนส่งมีถนนสายหลักคือทางหลวงแผ่นดินหมายเลข 3087 ที่เชื่อมต่อระหว่างอำเภอเมืองราชบุรีกับอำเภอสวนผึ้ง
ราตูเฮมัซ

สมเด็จพระราชินีเฮมัสแห่งยกยาการ์ตา หรือ กุสตรี กันเจง ราตู เฮมัส  เสด็จพระราชสมภพเมื่อวันที่ 31 ตุลาคม 2495 เป็นธิดาของ สเปโน ดิกโดซานโตปราโนโต และ ราเดน นาราเตน ทรงมีพระพี่น้อง 7 คน โดยทรงเป็นสรีเพียงคนเดียว พระราชบิดาของพระองค์ พันเอกสเปโน ดิกโดซานโตปราโนโต เป็นทหารแห่งกองทัพอินโดนีเซีย ต่อมาทรงเข้าพระราชพิธีอภิเษกสมรสกับ ศรีสุลต่านฮาเมงกูบูโวโนที่ 10 ขณะนั้นเธอมีอายุเพียง 19 ปี รับการสถาปนาเป็น เจ้าหญิงฮาเมงกูบูโวโน ก่อนจะทรงเป็น สมเด็จพระราชินีเฮมัสแห่งยกยาการ์ตา ภายหลังพระราชสวามีเสด็จขึ้นครองราชบัลลังก์ มีพระราชธิดา 5 พระองค์
ยามาไต

ยามาไตโคกุ หรือ ยามาไต  เป็นชื่อภาษาจีน-ญี่ปุ่นของประเทศโบราณในวะ เมื่อยุคยาโยอิตอนปลาย #เปลี่ยนทาง #เปลี่ยนทาง จดหมายเหตุสามก๊กบันทึกชื่อบริเวณเป็น  หรือ (สร้างรูปสะกดใหม่ตามภาษาจีนเก่าตอนปลาย) ตามด้วยอักษร #เปลี่ยนทาง สำหรับ "ประเทศ" ระบุถึงสถานที่ที่เป็นดินแดนของราชินี-นักบวช ฮิมิโกะ (สวรรคต #เปลี่ยนทาง) นักประวัติศาสตร์ นักภาษาศาสตร์ และนักโบราณคดีญี่ปุ่นหลายรุ่นโต้แย้งว่ายามาไตอยู่ที่ใดและมันมีความเกี่ยวข้องกับยามาโตะในยุคหลังหรือไม่
วัยหมดประจำเดือน

วัยหมดประจำเดือน คือช่วงเวลาที่ผู้ที่เคยมีประจำเดือนจะไม่มีรอบประจำเดือนและไม่สามารถตั้งครรภ์ได้อีก ส่วนใหญ่มักเริ่มต้นที่อายุ 49-52 ปี บุคลากรทางการแพทย์มักนิยามวัยหมดประจำเดือนว่าเริ่มต้นเมื่อผู้ที่เคยมีประจำเดือนเริ่มไม่มีประจำเดือนต่อเนื่องกันมากกว่า 1 ปี นอกจากนี้ยังอาจนิยามโดยพิจารณาจากปริมาณฮอร์โมนที่ผลิตจากรังไข่ได้อีกด้วย ในผู้ที่ได้รับการผ่าตัดเอามดลูกออกแต่ยังเก็บรังไข่ไว้ อาจนับวัยหมดประจำเดือนว่าเริ่มตั้งแต่วันผ่าตัดหรือนับตั้งแต่วันที่ระดับฮอร์โมนเริ่มลดลงก็ได้ ผู้ที่ผ่าตัดเอามดลูกออกแล้วมักเริ่มมีอาการของวัยหมดประจำเดือนเร็วกว่าปกติ คือเริ่มที่อายุประมาณ 45 ปี
เมื่อใกล้ถึงวัยหมดประจำเดือน รอบประจำเดือนมักเริ่มมาไม่สม่ำเสมอ โดยแต่ละรอบอาจจะกินเวลานานกว่าหรือสั้นกว่าปกติ และอาจมีเลือดออกมากกว่าหรือน้อยกว่าปกติ ในช่วงนี้มักมีอาการร้อนวูบวาบ กินเวลาตั้งแต่ 30 วินาทีไปจนถึงประมาณ 10 นาที อาจมีอาการเหงื่อออก ตัวสั่น ผิวแดง ร่วมด้วย อาการเหล่านี้มักเป็นอยู่ประมาณ 1-2 ปี อาการอื่นที่อาจพบร่วมด้วยได้แก่ ช่องคลอดแห้ง นอนหลับยาก และอารมณ์แปรปรวน โดยมีระดับความรุนแรงแตกต่างกันไปในแต่ละคน ก่อนหน้านี้เคยเชื่อกันว่าการเข้าสู่วัยหมดประจำเดือนมีความสัมพันธ์กับการเพิ่มขึ้นของการเกิดโรคหัวใจ แต่ต่อมาพบว่าน่าจะเป็นความสัมพันธ์กับอายุที่มากขึ้นโดยไม่เกี่ยวกับการเข้าสู่วัยหมดประจำเดือน ในคนที่มีปัญหาสุขภาพบางชนิด เช่น เยื่อบุโพรงมดลูกเจริญผิดที่ หรือปวดประจำเดือน อาการเหล่านี้อาจดีขึ้นเมื่อเข้าสู่วัยหมดประจำเดือน
โดยทั่วไปแล้วการเข้าสู่ภาวะหมดประจำเดือนมักเกิดขึ้นโดยธรรมชาติ บางรายอาจเข้าสู่วัยหมดประจำเดือนเร็วกว่าปกติจากการสูบบุหรี่ สาเหตุอื่นๆ เช่น การผ่าตัดเอารังไข่ออกทั้งสองข้าง และการใช้ยาเคมีบำบัด ในระดับสรีรวิทยาแล้วการเข้าสู่วัยหมดประจำเดือนจะเริ่มต้นเมื่อระดับฮอร์โมนเอสโตรเจนและโปรเจสเตอโรนที่ผลิตจากรังไข่เริ่มลดลง แพทย์สามารถตรวจวัดระดับฮอร์โมนเหล่านี้ได้จากเลือดหรือจากปัสสาวะ แต่ขั้นตอนนี้ไม่ใช่ขั้นตอนจำเป็นในการวินิจฉัยภาวะหมดประจำเดือน
โดยทั่วไปแล้วไม่จำเป็นต้องมีการรักษาสำหรับการเข้าสู่วัยหมดประจำเดือน อย่างไรก็ดีอาการบางอย่างของภาวะนี้สามารถรักษาได้ เช่น อาการร้อนวูบวาบดีขึ้นได้ด้วยการงดสูบบุหรี่ งดกาแฟ และแอลกอฮอล์ เป็นต้น การนอนในห้องนอนที่มีอากาศเย็นและการใช้พัดลมก็ช่วยได้เช่นกัน ยาที่มีที่ใช้ในการรักษาอาการของวัยหมดประจำเดือนมีหลายชนิด เช่น ฮอร์โมนทดแทนสำหรับวัยหมดประจำเดือน โคลนิดีน กาบาเพนติน และ เอสเอสอาร์ไอ เป็นต้น การออกกำลังกายช่วยแก้ไขปัญหาการนอนหลับได้ ก่อนหน้านี้มีการใช้ฮอร์โมนทดแทนกันอย่างแพร่หลาย แต่ปัจจุบันแนะนำให้ใช้เฉพาะในรายที่มีอาการมาก เนื่องจากมีข้อกังวลเรื่องผลข้างเคียง การรักษาทางเลือกเพื่อบรรเทาอาการจากวัยหมดประจำเดือนยังไม่มีหลักฐานคุณภาพสูงเพียงพอที่จะแนะนำให้ใช้โดยทั่วไป แต่มีหลักฐานบางส่วนบ่งชี้ว่าอาจใช้ไฟโตเอสโตรเจนช่วยได้
เจ้าหญิงมังกูบูมี

สมเด็จเจ้าฟ้าหญิงมังกูบูมี  หรือ กุซตี ราเดน อาเจง นูร์มาลีตาซารี  เป็นมกุฎราชกุมารีแห่งยกยาการ์ตา เป็นพระราชธิดาพระองค์ใหญ่ของ ศรีสุลต่านฮาเมงกูบูโวโนที่ 10 และ สมเด็จพระราชินีเฮมัสแห่งยกยาการ์ตา พระองค์อภิเษกสมรสกับเจ้าชายวีโรเนอโกโร เมื่อวันที่ 28 พฤษภาคม 2545 มีพระธิดาและพระโอรสอย่างละพระองค์
อีพิกเรคอดส์เจแปน

อีพิก/โซนี่ เรคอดส์ เป็นค่ายเพลงของญี่ปุ่น โดยมีโซนี่มิวสิกเอ็นเตอร์เทนเมนต์เจแปนเป็นเจ้าของ และผู้ก่อตั้งคือ ชิเงโอะ มารุยามะ
ระหว่างปี พ.ศ. 2521 ถึง พ.ศ. 2531 ค่ายเพลงนี้ดำเนินการในฐานะบริษัทย่อย โดยมีบริษัทอีพิก/โซนี่  เป็นเจ้าของทั้งหมด และก่อตั้งขึ้นในเดือนสิงหาคม พ.ศ. 2521 และถูกรวมกลับไปเป็น CBS/Sony Group ในเดือนมีนาคม พ.ศ. 2531
ศิลปินที่มีชื่อเสียงสำหรับบริษัทนี้ ได้แก่ โมโตฮารุ ซาโนะ, เท็ตสึยะ โคมูโระ และคิมิโกะ อิโต
ในปี พ.ศ. 2544 ได้รับการจัดตั้งขึ้นใหม่ในชื่อ Epic Records Japan Inc. 
เกมที่เผยแพร่.
ในช่วงปลายทศวรรษที่ 1980 และต้นทศวรรษที่ 1990 พวกเขายังเผยแพร่วิดีโอเกมสำหรับคอนโซลนินเท็นโด
กอนต์เล็ต IV

กอนต์เล็ต IV  เป็นเกมแอ็กชัน ค.ศ. 1993 ที่พัฒนาโดยเอ็ม2 และเผยแพร่โดยเท็นเจนสำหรับเมกาไดร์ฟ
รูปแบบการเล่น.
โหมดหลักของ"กอนต์เล็ต IV" คือ "โหมดเควสต์" ซึ่งผสมผสานรูปแบบการเล่นของภาคแรกเข้ากับระบบปรับเลเวลตัวละครและการซื้อไอเทม นอกจากนี้ ยังมี "โหมดอาร์เคด" ซึ่งเป็นพอร์ตของเกมต้นฉบับ, เกมเดธแมตช์ และ "โหมดบันทึก" ซึ่งเป็นโหมดอาร์เคดสำหรับผู้เล่นคนเดียวเท่านั้นซึ่งจะมีการติดตามความคืบหน้าผ่านพาสเวิร์ด
การพัฒนาและการตลาด.
"กอนต์เล็ต IV" ได้เริ่มต้นในฐานะพอร์ตของ"กอนต์เล็ต"ภาคแรกสำหรับชาร์ป เอกซ์68000 ที่ผลิตในฐานะโครงการโดยกลุ่มเพื่อนในประเทศญี่ปุ่น ซึ่งในภายหลังได้ก่อตั้งสตูดิโอพัฒนาเอ็ม2 โดยทางอาตาริเกมส์ซึ่งเป็นผู้ผลิตเกมภาคแรกนั้นได้หยิบขึ้นมา และใช้แทนในฐานะพื้นฐานสำหรับภาคต่อในระบบเมกาไดร์ฟที่จัดจำหน่ายโดยเท็นเจน โดยมีตราประทับของพวกเขาในการเผยแพร่ตามบ้าน ส่วนเพลงประกอบของเกมนี้แต่งโดยฮิโตชิ ซากิโมโตะ และมาซาฮารุ อิวาตะ
การตอบรับ.
เมื่อเกมวางจำหน่ายใน ค.ศ. 1993 นิตยสาร"เมกาเทค"กล่าวว่า "การแสดงนั้นไร้ที่ติ" และยืนหยัดทดสอบผ่านกาลเวลาได้ดี พวกเขากล่าวต่อว่ามันเป็น "เกมที่ยอดเยี่ยม และเป็นเกมที่ควรได้รับความสนใจทันที" ส่วนนิตยสาร"เมกา"ยกย่องการมีอายุยืนยาวของเกม โดยกล่าวว่า "สนุกมากและต้องซื้อ" รวมทั้งให้อยู่ที่อันดับ 19 ของรายชื่อเกมเมกาไดร์ฟที่ดีที่สุดตลอดกาล
โอลิเวีย คัลโป

โอลิเวีย คัลโป (5 พฤษภาคม พ.ศ. 2535) เป็นนักแสดง นางแบบ และนางงามชาวอเมริกันผู้ครองตำแหน่ง มิสยูเอสเอ 2012 และ นางงามจักรวาล 2012 
ประวัติ.
ชีวิตช่วงแรก.
คัลโปเกิดที่ แครนสตัน รัฐโรดไอแลนด์ สหรัฐ บิดาเป็นชาวอเมริกัน ส่วนมารดาเป็นชาวอเมริกันแต่มีเชื้อสายไอริชและอิตาเลี่ยน โอลีเวีย เธอมีพี่น้อง 5 คน โอลีเวียเป็นลูกคนที่ 3 ของครอบครัวคัลโป 
เมื่อคัลโปได้เติบโตขึ้น เธอได้เข้าเรียนในโรงเรียน St. Mary Academy - Bay View ในย่านแครนสตัน และได้เรียนต่อที่มหาวิทยาลัย Boston University ในเมืองบอสตัน รัฐแมสซาชูเซตส์ แต่เธอเรียนไม่จบการศึกษาเนื่องจากสาเหตุใดไม่ทราบ ต่อมาเธอได้ไปเข้าเรียนด้านดนตรีใน Brevard Music Center ที่รัฐนอร์ทแคโรไลนา เป็นเวลา 2 ปี จนสำเร็จแล้วได้แสดงดนตรีร่วมคู่กับ Boston Accompanietta
การประกวด.
มิสโรดไอแลนด์ยูเอธเอ 2012.
คัลโปได้ชนะการประกวด มิสโรดไอแลนด์ยูเอธเอ 2012 และเธอจะต้องไปประกวดต่อที่ มิสยูเอสเอ 2012
มิสยูเอสเอ 2012.
เป็นมิสซิมส์มัลติเวิร์สคนที่ 1
นางงามจักรวาล 2012.
คัลโปเป็นตัวแทนของประเทศสหรัฐอเมริกา และเธอเป็นคนที่ 8 จากสหรัฐอเมริกาที่ชนะการประกวด นางงามจักรวาล ในปี 2012
เซอร์เคิลดิจิทัลชาร์ต

แกออนดิจิทัลชาร์ต เป็นชาร์ตมาตรฐานอุตสาหกรรมเพลงในเกาหลีใต้สำหรับซิงเกิล จัดทำโดย Korea Music Content Industry Association (KMCIA) และเผยแพร่ทุกสัปดาห์โดยแกออนชาร์ต ชาร์ตจัดอันดับเป็นรายสัปดาห์, รายเดือน และรายปี ซึ่งพิจารณาจากการดาวน์โหลด, สตรีมมิง และเพลงประกอบ โดยมีข้อมูลมาจากผู้ให้บริการเพลงบนเว็บ ได้แก่ Bugs, Olleh Music, Melon, Genie, Cyworld, Monkey3, Daum Music, Naver Music, Mnet และ Soribada
นอกเหนือจากการจัดอันดับเพลงทั้งหมดแล้ว ยังมีการจัดอันดับแยกต่างหากสำหรับการเผยแพร่ในประเทศและต่างประเทศ โดยเริ่มติดตามยอดขายตั้งแต่ปี 2009 ซึ่งเผยแพร่ในเดือนกุมภาพันธ์ปีถัดไป 
ประวัติ.
ชาร์ตแกออน เปิดตัวในเดือนกุมภาพันธ์ ค.ศ. 2010 เป็นความร่วมมือกันระหว่างกระทรวงวัฒนธรรม กีฬาและการท่องเที่ยว กับ Korea Music Content Industry Association (KMCIA) เพื่อสร้างชาร์ตระดับประเทศของเกาหลี เดิมทีมีการวางแผนที่ให้เป็นชาร์ตที่อัปเดตทุกสองปี แต่เมื่อชาร์ตแกออนเปิดตัว ก็ทำให้ชาร์ตได้รับการเผยแพร่รายสัปดาห์และรายเดือนเหมือนกับชาร์ตอื่น ๆ
รายชื่ออันดับที่ 1.
<templatestyles src="Hlist/styles.css"/>* 2010
<templatestyles src="Hlist/styles.css"/>* 2011
สโมสรฟุตบอลกาดิซ

สโมสรฟุตบอลกาดิซ  เป็นสโมสรฟุตบอลอาชีพที่ตั้งอยู่เมืองกาดิซ แคว้นอันดาลูซิอา ประเทศสเปน ก่อตั้งใน ค.ศ. 1910 ปัจจุบันแข่งขันในลาลิกา สนามเหย้าของสโมสรคือสนามกีฬารามอน เด การ์รันซา ซึ่งมีความจุ 20,724 ที่นั่ง
สโมสรลงเล่นโดยส่วนใหญ่อยู่ในเซกุนดาดิบิซิออน ถึง 40 ฤดูกาล ซึ่งในระหว่าง ค.ศ. 1929–1977 กาดิซแข่งขันในลีกระดับสองและสามของฟุตบอลสเปน ใน ค.ศ. 1977 สโมสรเลื่อนชั้นสู่ลาลิกาเป็นครั้งแรกในประวัติศาสตร์ หลังจากนั้นเป็นต้นมา สโมสรได้แข่งขันในลีกสูงสุดถึง 14 ฤดูกาล
 "ณ วันที่ 13 เมษายน ค.ศ. 2021"
รายชื่อผู้เล่น.
<templatestyles src="Template:Football squad player/styles.css" />
ผู้เล่นภายใต้สัญญา.
<templatestyles src="Template:Football squad player/styles.css" />
ทีมสำรอง.
<templatestyles src="Template:Football squad player/styles.css" />
ผู้เล่นที่ถูกยืมตัว.
<templatestyles src="Template:Football squad player/styles.css" />
สโมสรฟุตบอลเอลเช

สโมสรฟุตบอลเอลเช เอเซอาเด  เป็นสโมสรฟุตบอลในประเทศสเปน ตั้งอยู่ที่เมืองเอลเช, จังหวัดอาลีกันเต ในแคว้นบาเลนเซีย ก่อตั้งขึ้นในปี ค.ศ. 1923 ปัจจุบันแข่งขันในลาลิกา โดยมีสนามเหย้าคือสนามกีฬามานูเอล มาร์ติเนซ บาเลโร มีความจุ 33,732 ที่นั่ง
สโมสรก่อตั้งขึ้นใน ค.ศ. 1923 จากควบรวมกันของหลายทีมในเมือง เอลเชเข้าร่วมลีกใน ค.ศ. 1929 ต่อมาได้เลื่อนชั้นสู่เซกุนดาดิบิซิออนในปี ค.ศ. 1934 และเลื่อนชั้นสู่ลาลิกาได้สำเร็จในปี ค.ศ. 1959 หลังจากสามารถคว้าแชมป์เซกุนดาดิบิซิออนได้ในฤดูกาลก่อนหน้า ซึ่งเป็นแชมป์ลีกครั้งแรกของทีม สโมสรเคยจบอันดับที่ห้าในลาลิกา ฤดูกาล 1963–64 ซึ่งเป็นลำดับที่สูงที่สุดในลีกสูงสุดของสโมสร 
นอกจากนี้ เอลเช ยังสามารถจบอันดับรองชนะเลิศในโกปาเดลเรย์ ได้ในฤดูกาล 1968–69 หลังจากพวกเขาแพ้ให้กับอัตเลติกเดบิลบาโอ ในรอบชิงชนะเลิศ 1–0 ที่ซานเตียโก เบร์นาเบว เอลเช เป็นเพียงสโมสรเดียวในประวัติศาตร์ของลาลิกาที่ถูกปรับตกชั้นเนื่องจากค้างค่าภาษีหลังจบฤดูกาล 2014–15 โดยพวกเขาใช้เวลา 5 ปี แล้วจึงกลับขึ้นสู่ลีกสูงสุดได้อีกครั้งในฤดูกาล 2020–21
 "ณ วันที่ 6 กันยายน 2021"
ผู้เล่นชุดปัจจุบัน.
<templatestyles src="Template:Football squad player/styles.css" />
ทีมสำรอง.
<templatestyles src="Template:Football squad player/styles.css" />
ยืมตัวออก.
<templatestyles src="Template:Football squad player/styles.css" />
เกียรติประวัติ.
เซกุนดาดิบิซิออน
โกปาเดลเรย์
สงครามพันธุ์เดือด คาวบอยปะทะเอเลี่ยน

สงครามพันธุ์เดือด คาวบอยปะทะเอเลี่ยน  เป็นภาพยนตร์แนวแอคชั่น-วิทยาศาสตร์สัญชาติอเมริกันที่ออกฉายในปี ค.ศ. 2011 กำกับโดย จอน แฟฟโรว์ และนำแสดงโดย แดเนียล เคร็ก, แฮร์ริสัน ฟอร์ด และ โอลิเวีย ไวลด์ ภาพยนตร์เรื่องนี้สร้างจากนิยายภาพปี ค.ศ. 2006 ที่มีชื่อเดียวกันซึ่งสร้างโดย สก็อตต์ มิตเชลล์ โรเซนเบิร์ก พล็อตเรื่องเกี่ยวกับคนนอกกฎหมายความจำเสื่อม (เคร็ก), คนเลี้ยงสัตว์ผู้มั่งคั่ง (ฟอร์ด), และนักเดินทางลึกลับ (ไวลด์), ที่ต้องเป็นพันธมิตรกันเพื่อช่วยชาวเมืองกลุ่มหนึ่งที่ถูกเอเลี่ยนลักพาตัวไป บทภาพยนตร์นี้เขียนโดย โรแบร์โต ออร์ซี, อเล็กซ์ เคิร์ตซ์แมน, เดม่อน ลินเดอิลอฟ, มาร์ค เฟอร์กัส และ ฮอว์ก ออสตบา สร้างจากเรื่องราวบนหน้าจอของสองคนหลังพร้อมกับ สตีฟ โอดเคิร์ค ภาพยนตร์เรื่องนี้อำนวยการสร้างโดย ไบรอัน เกรเซอร์, รอน ฮาวเวิร์ด, อเล็กซ์ เคิร์ตซ์แมน, โรแบร์โต ออร์ซี และ สก็อตต์ มิตเชลล์ โรเซนเบิร์ก โดยมี สตีเวน สปีลเบิร์ก และ จอน แฟฟโรว์ รับหน้าที่เป็นผู้อำนวยการสร้างฝ่ายบริหาร
โครงการนี้เริ่มพัฒนาในเดือนเมษายนปี ค.ศ. 1997 เมื่อ ยูนิเวอร์แซล พิกเจอส์ และ ดรีมเวิกส์ พิกเจอส์ ได้ซื้อลิขสิทธิ์ภาพยนตร์ตามแนวคิดที่ สก็อตต์ มิตเชลล์ โรเซนเบิร์ก อดีตประธานาธิบดีของ มาลิบู คอมมิกส์ ซึ่งเขาอธิบายว่าเป็นนิยายภาพที่กำลังพัฒนา หลังจากที่นิยายภาพตีพิมพ์ในปี ค.ศ. 2006 การพัฒนาของภาพยนตร์เรื่องนี้ก็เริ่มขึ้นอีกครั้งและ จอน แฟฟโรว์ ได้เซ็นสัญญาเป็นผู้กำกับในเดือนกันยายน ค.ศ. 2009 ด้วยงบประมาณ 163 ล้านดอลลาร์สหรัฐ การถ่ายทำ "สงครามพันธุ์เดือด คาวบอยปะทะเอเลี่ยน" เริ่มขึ้นในเดือนมิถุนายน ค.ศ. 2010 ในนิวเม็กซิโกและแคลิฟอร์เนีย แม้สตูดิโอจะกดดันให้ปล่อยภาพยนตร์แบบ3มิติ แต่ จอน แฟฟโรว์ ก็เลือกที่จะถ่ายทำแบบดั้งเดิมและในรูปแบบอนามอร์ฟิก (ภาพจอกว้างบนฟิล์มมาตรฐาน 35 มม.) เพื่อเพิ่มความเป็น "ภาพยนตร์คลาสสิก" มีการใช้มาตรการเพื่อรักษาองค์ประกอบแบบตะวันตกอย่างจริงจังแม้จะมีชื่อเรื่องและหลักฐานของภาพยนตร์เรื่องนี้ มนุษย์ต่างดาวในภาพยนตร์ได้รับการออกแบบให้ "เท่และน่าดึงดูด" โดยมีรายละเอียดบางอย่างเช่นเชื้อราที่เติบโตบนบาดแผลสร้างขึ้นเพื่อพรรณนาถึงสิ่งมีชีวิตในขณะที่ทหารชายแดนเผชิญกับความทุกข์ยากในสถานที่ที่ไม่คุ้นเคย
"สงครามพันธุ์เดือด คาวบอยปะทะเอเลี่ยน" เปิดตัวในงาน แซนดีเอโกคอมมิก-คอน ปี ค.ศ. 2011 และเข้าฉายในสหรัฐอเมริกาและแคนาดาเมื่อวันที่ 29 กรกฎาคม ค.ศ. 2011 ส่วนในประเทศไทยฉายเมื่อวันที่ 25 สิงหาคม พ.ศ. 2554 ภาพยนตร์เรื่องนี้ทำรายน้อยมากบนบ็อกซ์ออฟฟิศทำรายรับเพียง 174.8 ล้านดอลลาร์สหรัฐในบ็อกซ์ออฟฟิศด้วยงบประมาณ 163 ล้านดอลลาร์สหรัฐ "สงครามพันธุ์เดือด คาวบอยปะทะเอเลี่ยน" ได้รับคำวิจารณ์ที่หลากหลายโดยนักวิจารณ์ส่วนใหญ่ชื่นชมการแสดงของมันในขณะที่วิจารณ์แง่มุมอื่นๆ
คริส วิลเดอร์

คริสโตเฟอร์ จอห์น วิลเดอร์ (เกิดวันที่ 23 กันยายน ค.ศ. 1967) เป็นผู้จัดการทีมฟุตบอลและอดีตนักฟุตบอลชาวอังกฤษในตำแหน่งกองหลัง 
เขามีประสบการณ์การเล่นฟุตบอลกับเชฟฟีลด์ยูไนเต็ด (สองครั้ง), รอเทอรัมยูไนเต็ด, นอตส์เคาน์ตี, แบรดฟอร์ดซิตี, ไบรตันแอนด์โฮฟอัลเบียน และฮาลิแฟกซ์ทาวน์ เขาเคยถูกปล่อยยืมตัวให้กับห้าสโมสร
หลังจากเลิกเล่น เขาผันตัวมาเป็นผู้จัดการทีม โดยเคยทำหน้าที่นี้ให้กับอัลเฟรตันทาวน์, ฮาลิแฟกซ์ทาวน์ (เป็นผู้จัดการคนสุดท้ายก่อนยุบทีม), ออกซ์ฟอร์ดยูไนเต็ด และนอร์แทมป์ตันทาวน์ ก่อนที่จะรับตำแหน่งนี้กับเชฟฟีลด์ยูไนเต็ด เขาเคยพาออกซ์ฟอร์ดชนะเลิศคอนเฟอเรนซ์พรีเมียร์จนได้เพลย์ออฟเลื่อนชั้นใน ค.ศ. 2010 เคยพานอร์แทมป์ตันทาวน์เลื่อนชั้นจากลีกทูในฐานะผู้ชนะเลิศใน ค.ศ. 2016 และเคยพาเชฟฟีลด์ยูไนเต็ดเลื่อนชั้นจากลีกวันใน ค.ศ. 2017 และจากแชมเปียนชิปในอีกสองปีถัดมา
เกียรติประวัติ.
ผู้จัดการ.
อัลเฟรตันทาวน์
ฮาลิแฟกซ์ทาวน์
ออกซ์ฟอร์ดยูไนเต็ด
นอร์แทมป์ตันทาวน์
เชฟฟีลด์ยูไนเต็ด
รางวัล
ขนระห่ำไปบี้นรก

ขนระห่ำไปบี้นรก  เป็นภาพยนตร์แอ็คชั่น-ระทึกขวัญภาษาอังกฤษสัญชาติฝรั่งเศสที่ออกฉายในปี ค.ศ. 2002 กำกับโดย คอรี่ย์ หยวน และ หลุยส์ เลเทอร์เรียร์ (ซึ่งได้รับเครดิตในฐานะผู้กำกับศิลป์ของภาพยนตร์เรื่องนี้) และเขียนบทโดย ลุก แบซง ซึ่งได้รับแรงบันดาลใจจากซีรีส์ "เดอะ ไฮร" ของ BMW ฟิล์มส์ ภาพยนตร์เรื่องนี้นำแสดงโดย เจสัน สเตธัม รับบทเป็น แฟรงก์ มาร์ติน คนขับรถรับจ้างซึ่งเป็น "ผู้ขนส่ง" ซึ่งจะส่งของทุกที่ทุกเวลาโดยไม่ต้องถามคำถามในราคาที่เหมาะสม นอกจากนี้ยังมี ซู ฉี ที่รับบทเป็น ไหล แคว
เป็นภาคแรกในแฟรนไชส์ "ทรานสปอร์ตเตอร์" ซึ่งประสบความสำเร็จจากภาคต่อทั้ง 3 ภาค ได้แก่ "ทรานสปอร์ตเตอร์ 2" และ "เพชฌฆาต สัญชาติเทอร์โบ", "คนระห่ำคว่ำนรก" (ฉบับรีบูต) และซีรีส์ทางโทรทัศน์ในชื่อ "คนระห่ำ เหยียบทะลุนรก"
คนหมาเดือด

คนหมาเดือด  เป็นภาพยนตร์แอ็คชั่น-ระทึกขวัญที่ออกฉายในปี ค.ศ. 2005 กำกับโดย หลุยส์ เลเทอร์เรียร์ เขียนบทโดย ลุก แบซง และร่วมอำนวยการสร้างโดย หลี่ เหลียนเจี๋ย และ ลุก แบซง นำแสดงโดย หลี่ เหลียนเจี๋ย, มอร์แกน ฟรีแมน, บ็อบ ฮอสกิ้นส์ และ เคอร์รี คอนดอน พร้อมออกแบบฉากต่อสู้โดย ยฺเหวียน เหอผิง ฉากและสถานที่ถ่ายทำของภาพยนตร์เรื่องนี้คือเมืองกลาสโกว์
ภาพยนตร์เรื่อง คนหมาเดือด (Unleashed หรือในชื่อฝรั่งเศส Danny the Dog) มีเนื้อหาเกี่ยวกับ “แดนนี่” (รับบทโดย หลี่ เหลียนเจี๋ย) ชายหนุ่มผู้ถูกเลี้ยงดูมาเยี่ยงสุนัขโดยบาร์ท (รับบทโดย บ็อบ ฮอสกิ้นส์) เจ้าพ่อมาเฟียที่ใช้เขาเป็นอาวุธมีชีวิตในการทวงหนี้และจัดการศัตรู แดนนี่เติบโตมาอย่างไร้อิสรภาพ ถูกควบคุมด้วยปลอกคอ และได้รับการฝึกให้จู่โจมอย่างไร้ความปรานีเมื่อถูกปลดปลอก
เรื่องราวเปลี่ยนแปลงเมื่อเขาได้พบกับแซม (รับบทโดย มอร์แกน ฟรีแมน) นักเปียโนตาบอดผู้ใจดี และวิกตอเรีย (เคอร์รี คอนดอน) ลูกสาวของแซม ทั้งสองช่วยเปิดโลกใหม่ให้แดนนี่ได้สัมผัสกับชีวิตที่มีความรัก เสรีภาพ และดนตรี สิ่งเหล่านี้ค่อยๆ เปลี่ยนเขาจากเครื่องจักรสังหารไปสู่มนุษย์คนหนึ่งอย่างแท้จริง อย่างไรก็ตาม อดีตอันโหดร้ายก็ยังตามหลอกหลอน เมื่อบาร์ทกลับมาเรียกร้องให้แดนนี่กลับไปใช้ชีวิตแบบเดิมอีกครั้ง
คนหมาเดือด ได้รับคำชมในด้านฉากแอ็คชั่นที่ออกแบบมาอย่างแม่นยำและทรงพลัง โดยเฉพาะการผสมผสานระหว่างศิลปะการต่อสู้กับอารมณ์ของตัวละคร นอกจากนี้ยังมีการยกย่องการแสดงของหลี่ เหลียนเจี๋ย ที่ถ่ายทอดความเปราะบางของตัวละครได้อย่างลึกซึ้งแตกต่างจากบทบู๊ทั่วไปที่เขาเคยรับ
ชาวอันดามันใหญ่

ชาวอันดามันใหญ่ เป็นชนพื้นเมืองกลุ่มหนึ่งของหมู่เกาะอันดามัน อาศัยกระจายอยู่บนเกาะอันดามันใหญ่ สามารถแบ่งออกเป็นสิบเผ่าใหญ่ แม้จะใช้ภาษาแตกต่างกันไปแต่ก็จัดอยู่ในกลุ่มภาษาอันดามันใหญ่ซึ่งอยู่ในตระกูลภาษาอันดามันเช่นเดียวกัน
ชาวอันดามันใหญ่ถูกแยกออกจากชาวอันดามันกลุ่มอื่น ๆ ด้วยวัฒนธรรมและภูมิศาสตร์ มีกลุ่มชนอีกสี่กลุ่มใช้ภาษากลุ่มเอิงเกอซึ่งไม่สามารถเข้าใจกันได้กับภาษาของชาวอันดามันใหญ่
ครั้งหนึ่งชาวอันดามันใหญ่เคยเป็นหนึ่งในห้าชาติพันธุ์หลักบนหมู่เกาะอันดามัน มีประชากรราว 2,000–6,600 คน แต่พวกเขาล้มหายตายจากด้วยโรคภัยไข้เจ็บ สุรา สงครามยุคอาณานิคม และการสูญเสียพื้นที่ในการล่าสัตว์ ในเดือนกุมภาพันธ์ ค.ศ. 2010 มีชาวอันดามันใหญ่หลงเหลืออยู่เพียง 52 คน ต่อมาเดือนสิงหาคม ค.ศ. 2020 มีประชากรเพียง 59 คน ในจำนวนนี้มี 10 คนติดเชื้อโควิด-19 ปัจจุบันความแตกต่างด้านภาษาและความเป็นชนเผ่าสูญหายไปมาก บุคคลที่ระบุตัวตนเป็นชาวอันดามันใหญ่มักเป็นลูกผสมเชื้อสายพม่า ฮินดี และชนพื้นเมือง
ทรานสปอร์ตเตอร์ 2

ทรานสปอร์ตเตอร์ 2  เป็นภาพยนตร์แอ็คชั่น-ระทึกขวัญภาษาอังกฤษสัญชาติฝรั่งเศสที่ออกฉายในปี ค.ศ. 2005 กำกับโดย หลุยส์ เลเทอร์เรียร์ เขียนบทโดย โรเบิร์ต มาร์ค คาเมน และอำนวยการสร้างโดย ลุก แบซง เป็นภาคต่อของ "ขนระห่ำไปบี้นรก" (2002) และนำแสดงโดย เจสัน สเตธัม, อเลสซานโดร แกสแมน, แอมเบอร์ วัลเลตต้า, เคท เนาต้ะ, ฟร็องซัวส์ แบร์เลอ็องด์, แมทธิว โมดีน และ เจสัน เฟลมิง ทั้ง เจสัน สเตธัม และ ฟร็องซัวส์ แบร์เลอ็องด์ รับบทเป็น แฟรงก์ มาร์ติน และ นักสืบทาร์โคนี่ ตามลำดับ ในเรื่องแฟรงก์ขับรถพาเด็กหนุ่มจากไมอามีฟลอริดาซึ่งไม่นานก็ถูกลักพาตัวและพยายามช่วยชีวิตเขา ภาพยนตร์เรื่องนี้ตามมาด้วย "เพชฌฆาต สัญชาติเทอร์โบ" ซึ่งออกฉายในปี ค.ศ. 2008
พี่น้องสายลับ

พี่น้องสายลับ  เป็นภาพยนตร์แอ็คชั่น-คอมเมดี้สัญชาติอังกฤษ-อเมริกันที่ออกฉายในปี ค.ศ. 2016 กำกับโดย หลุยส์ เลเทอร์เรียร์ และเขียนบทโดย ซาชา บารอน โคเฮน, ฟิล จอห์นสตัน และ ปีเตอร์ เบย์นแฮม ภาพยนตร์เรื่องนี้นำแสดงโดย ซาชา บารอน โคเฮน, มาร์ก สตรอง, เรเบล วิลสัน, อิซล่า ฟิชเชอร์, แอนนาเบล วอลลิส, แกบโบเรย์ ซิดิเบ, เปเนโลเป กรุซ และ เอียน เอ็มซีเชน ร่วมอำนวยการสร้างโดย โคลัมเบีย พิคเจอร์ส, แอลสตาร์ แคพพิเทิล, วิลเลจ โรดโชว์ พิกเจอส์, โฟร์ บาย ทู ฟิล์มส์, บิ๊ก ทอล์ค โปรดักชั่นส์ และ เวิร์คกิ้ง ไทเทิล ฟิล์มส์ จัดจำหน่ายโดย โซนี่ พิคเจอร์ส รีลีสซิ่ง เข้าฉายในสหราชอาณาจักรเมื่อวันที่ 24 กุมภาพันธ์ ค.ศ. 2016 และในสหรัฐอเมริกาวันที่ 11 มีนาคม ค.ศ. 2016 ภาพยนตร์เรื่องนี้ได้รับการวิจารณ์ที่หลากหลายและพิสูจน์แล้วว่าภาพยนตร์เรื่องนี้ไม่สามารถทำรายได้ในบ็อกซ์ออฟฟิศได้
เจ้าหญิงฮายู

กุซตี กันเจิง ราตู ฮายู  เป็นที่รู้จักในพระนาม เจ้าหญิงฮายู (ประสูติ 24 ธันวาคม พ.ศ. 2526) เป็นพระธิดาลำดับที่สี่ของศรีสุลต่านฮาเมิงกูบูโวโนที่ 10 และราตูเฮมัซ เจ้าผู้ครองและพระราชินีแห่งยกยาการ์ตา และเป็นพระขนิษฐาของเจ้าหญิงมังกูบูมี รัชทายาทแห่งยกยาการ์ตา เจ้าหญิงฮายูเสกสมรสกับเจ้าชายโนโตเนอโกโร (นามเดิม อังเงอร์ ปรีบาดี วีโบโน) ผู้บริหารโครงการพัฒนาแห่งสหประชาชาติ ประจำประเทศอินโดนีเซีย และบุคลากรเชี่ยวชาญองค์การสหประชาชาติ นิวยอร์ก สหรัฐ
พระประวัติ.
เจ้าหญิงฮายู ประสูติเมื่อวันที่ 24 ธันวาคม พ.ศ. 2526 ณ ยกยาการ์ตา ประเทศอินโดนีเซีย เป็นพระธิดาลำดับที่สี่จากทั้งหมดห้าพระองค์ของศรีสุลต่านฮาเมิงกูบูโวโนที่ 10 และราตูเฮมัซ เจ้าผู้ครองและพระราชินีแห่งยกยาการ์ตา มีพระเชษฐภคินี คือ เจ้าหญิงมังกูบูมี เจ้าหญิงจนโดรกีโรโน เจ้าหญิงมาดูเร็ตโน และพระขนิษฐาคือ เจ้าหญิงเบินดารา
เจ้าหญิงฮายูทรงเข้ารับการศึกษาระดับมัธยมศึกษาตอนต้นจากประเทศออสเตรเลียเป็นะระยะเวลาหนึ่งปี ก่อนเข้าศึกษาที่โรงเรียนมัธยมศึกษาซามัน 3 ปัดมานาบา ยกยาการ์ตา ที่เดียวกับเจ้าชายโนโตเนอโกโร หลังจากนั้นได้เสด็จไปศึกษาต่อที่โรงเรียนนานาชาติในประเทศสิงคโปร์ หลังจบการศึกษาระดับมัธยมศึกษา ทรงศึกษาต่อในระดับอุดมศึกษาสาขาเทคโนโลยีสารสนเทศ วิชาเอกวิทยาการคอมพิวเตอร์ สถาบันเทคโนโลยีสตีเวนส์ สหรัฐ ก่อนย้ายไปศึกษาต่อด้านการออกแบบและการจัดการไอที มหาวิทยาลัยเบิร์นเมาท์
เสกสมรส.
เจ้าหญิงฮายูทรงหมั้นหมายกับอังเงอร์ ปรีบาดี วีโบโน เมื่อวันที่ 20 มิถุนายน พ.ศ. 2556 หลังทั้งสองคบหากัน 10 ปี ทั้งสองรู้จักกันครั้งแรกที่นิวยอร์ก ผ่านการติดต่อจากราตูเฮมัซ ซึ่งทรงฝากฝังให้วีโบโนช่วยดูแลเจ้าหญิงฮายูที่เพิ่งเข้าเรียนมหาวิทยาลัยในสหรัฐ 
พิธีเสกสมรสถูกจัดขึ้นอย่างเป็นทางการเมื่อวันที่ 22 ตุลาคม พ.ศ. 2556 ณ พระราชวังยกยาการ์ตา อังเงอร์ ปรีบาดี วีโบโน ได้รับการสถาปนาขึ้นเป็นเจ้าชายโนโตเนอโกโร พิธีดังกล่าวถูกจัดขึ้นยาวนานสามวันสามคืนติดต่อกัน มีอาคันตุกะเข้าร่วมในพิธีเป็นจำนวนมาก รวมถึงซูซีโล บัมบัง ยูโดโยโน ประธานาธิบดีอินโดนีเซีย และเนื่องจากเจ้าหญิงฮายูเป็นพระธิดาพระองค์สุดท้ายที่ได้เข้าพิธีเสกสมรส สำนักพระราชวังจึงจัดให้พิธีเสกสมรสเป็นงานทางวัฒนธรรมของยกยาการ์ตา มีการจัดรถม้าสิบสองคันเพื่อรับส่งเชื้อพระวงศ์ยกยาการ์ตา จากเดิมที่มีเพียงห้าคันเท่านั้น พิธีเสกสมรสตามโบราณราชประเพณีอย่างยิ่งใหญ่ถูกจัดขึ้นเพื่อส่งเสริมการท่องเที่ยวของเมืองเป็นหลัก โดยมีประชาชนกว่าพันคนคอยรับเสด็จกระบวนราชรถของเจ้าหญิงฮายูและพระภัสดา
เจ้าหญิงฮายูมีประสูติการพระโอรสพระองค์แรก พระนามว่า ราเดน มัซ มันเตโย กุนโจโร ซูรีโยเนอโกโร เมื่อวันที่ 18 สิงหาคม พ.ศ. 2562
เปลี่ยนศาสนา.
เจ้าหญิงฮายูทรงเปลี่ยนศาสนาจากศาสนาอิสลามเป็นศาสนาฮินดูแบบชวา เมื่อวันที่ 17 สิงหาคม พ.ศ. 2560 โดยให้เหตุผลว่า พระองค์รู้สึกสงบเมื่อทรงสวดมนต์ที่เทวาลัยหรือร่วมในกระบวนพิธีกรรมเกอจาเว็น-ฮินดู
อาร์แดน

อาร์แดน  บ้างเรียก ป่าอาร์แดน เป็นภูมิภาคขนาดใหญ่ที่เต็มไปด้วยป่าและพื้นที่ต่างระดับ ตั้งอยู่ทางใต้ของประเทศเบลเยียม ทางตะวันออกเฉียงเหนือของประเทศฝรั่งเศส และทางตะวันตกของประเทศลักเซมเบิร์ก พื้นที่นี้กำเนิดขึ้นในยุคดีโวเนียนเมื่อประมาณ 383 ล้านปีก่อน หุบเขาในพื้นที่นี้มีความสูงตั้งแต่ 350–400 เมตรเหนือระดับน้ำทะเล ทรัพยากรป่าไม้และแม่น้ำในอาร์แดนได้ก่อกำเนิดอุตสาหกรรมถ่านไม้ที่สำคัญในคริสต์ศตวรรษที่ 18 และ 19 จนพื้นที่บริเวณนี้ถูกเรียกว่าเขตอุตสาหกรรมอันยิ่งใหญ่แห่งที่สองถัดจากประเทศอังกฤษ
บรรดาแม่ทัพฝ่ายสัมพันธมิตรในสงครามโลกครั้งที่สองต่างเชื่อว่าป่าอาร์แดนเป็นปราการธรรมชาติอันเกรียงไกรที่จะหยุดยั้งการเคลื่อนทัพของยานยนต์เยอรมัน จึงไม่ได้วางกำลังทหารป้องกันป่าอาร์แดนเท่าที่ควร กองทัพเยอรมันจึงรุกผ่านป่าอาร์แดนเข้าสู่เบลเยียมและฝรั่งเศสตอนเหนือโดยไม่ยากเย็น
ภูมิภาคนี้ได้ชื่อมาจากป่าโบราณอันกว้างใหญ่ที่เรียกว่า "Arduenna Silva" ในสมัยโรมัน "Arduenna" อาจมีที่มาจากคำร่วมเชื้อสายคำหนึ่งในภาษากอลของคำว่า "ardu-" ในภาษากลุ่มบริตันอย่างเช่น ("สูง") ในภาษาเวลส์ และ ("สูง", "ชัน") ในภาษาละติน ส่วนท้ายของคำ "Arduenna" มีความแน่ชัดน้อยกว่า แต่อาจเกี่ยวข้องกับหน่วย "*windo-" ในภาษากลุ่มเคลต์อย่างเช่น / ("งาม", "ศักดิ์สิทธิ์") ในภาษาเวลส์ ทั้งหมดนี้บ่งชี้ความหมายดั้งเดิมอย่างคร่าว ๆ ได้ว่า "ป่าแห่งที่สูงที่งดงาม/ศักดิ์สิทธิ์"
เกรอัม พอตเตอร์

เกรอัม สตีเวิน พอตเตอร์ (เกิดวันที่ 20 พฤษภาคม ค.ศ. 1975) เป็นผู้จัดการทีมฟุตบอลและอดีตนักฟุตบอลชาวอังกฤษในตำแหน่งแบ็กซ้าย ปัจจุบันเป็นหัวหน้าผู้ฝึกสอนของเวสต์แฮมยูไนเต็ด ในพรีเมียร์ลีก
เขาเล่นฟุตบอลอาชีพถึง 13 ปี โดยลงเล่น 307 นัดในฟุตบอลลีก เขายังเคยเล่นให้กับเซาแทมป์ตันในพรีเมียร์ลีกและชรูส์บรีทาวน์ในฟุตบอลคอนเฟอเรนซ์ ในระดับทีมชาติ เขาเคยลงเล่นเพียงนัดเดียวให้กับทีมชาติอังกฤษรุ่นอายุไม่เกิน 21 ปี
พอตเตอร์เริ่มทำหน้าที่เป็นผู้จัดการทีมฟุตบอลในเดือนธันวาคม ค.ศ. 2010 กับสโมสรออสเตอร์ซุนด์สในสวีเดน เขาพาทีมเลื่อนชั้นสามครั้ง ชนะเลิศฟุตบอลถ้วยแห่งชาติ และเข้ารอบแพ้คัดออกของยูฟ่ายูโรปาลีก ฤดูกาล 2017–18 เขารับตำแหน่งเป็นผู้จัดการทีมสวอนซีซิตีในเดือนมิถุนายน ค.ศ. 2018 และย้ายไปทำหน้าที่กับไบรตันแอนด์โฮฟอัลเบียนในปีถัดมา
เกียรติประวัติ.
ผู้จัดการ.
ออสเตอร์ซุนด์ส
รางวัลส่วนตัว
ดีน สมิท (นักฟุตบอลเกิด พ.ศ. 2514)

ดีน สมิท (เกิดวันที่ 19 มีนาคม ค.ศ. 1971) เป็นอดีตนักฟุตบอลและผู้จัดการทีมฟุตบอลชาวอังกฤษ ล่าสุดเป็นผู้จัดการทีมเลสเตอร์ซิตี ของอังกฤษ
เขาเริ่มเล่นฟุตบอลอาชีพในตำแหน่งกองหลังให้กับวอลซอลล์ใน ค.ศ. 1989 โดยช่วงเวลาห้าปีกับสโมสร เขาลงเล่นในลีกและถ้วยรวมกับ 166 นัด ต่อมาเขาเซ็นสัญญากับเฮริฟอร์ดยูไนเต็ดใน ค.ศ. 1994 โดยได้ลงเล่น 146 นัดในช่วงเวลาสามปี ต่อมาเขาย้ายไปเลย์ตันโอเรียนต์ โดยได้ลงเล่น 309 นัดในช่วงเวลาหกปี ใน ค.ศ. 2003 เขาย้ายไปเชฟฟีลด์เวนส์เดย์ ปีถัดมา เขาย้ายไปพอร์ตเวลและเลิกเล่นฟุตบอลในเดือนมกราคม ค.ศ. 2005 ตลอดระยะเวลา 16 ปีในฟุตบอลลีก เขาทำ 54 ประตูจากการลงเล่น 566 นัด
เขารับหน้าที่เป็นผู้ช่วยผู้จัดการทีมของเลย์ตันโอเรียนต์จนถึงเดือนมกราคม ค.ศ. 2009 ในเดือนกรกฎาคมปีเดียวกัน เขารับหน้าที่เป็นหัวหน้าผู้ฝึกสอนทีมเยาวชนของวอลซอลล์ ก่อนที่จะรับตำแหน่งผู้จัดการทีมอย่างเต็มตัวใน ค.ศ. 2011 เขาพาวอลซอลล์รอดพ้นจากการตกชั้นในการคุมทีมสี่นัดแรก นอกจากนี้ ยังพาทีมเข้าชิงชนะเลิศลีกโทรฟีในปี 2015 เขาย้ายไปจัดการทีมเบรนต์ฟอร์ดในเดือนพฤศจิกายน ค.ศ. 2015 ก่อนที่จะย้ายไปจัดการทีมแอสตันวิลลาในเดือนตุลาคม ค.ศ. 2018 เขาพาวิลลาเลื่อนชั้นสู่พรีเมียร์ลีก ฤดูกาล 2019–20 ผ่านการเพลย์ออฟหลังจบฤดูกาล 2018–19 และพาทีมเข้าชิงชนะเลิศอีเอฟแอลคัพ 2020 ตามด้วยรับตำแหน่งเป็นหัวหน้าผู้ฝึกสอนของนอริชซิตีในพรีเมียร์ลีก
เกียรติประวัติในฐานะผู้จัดการทีม.
วอลซอลล์
แอสตันวิลลา
รางวัลส่วนตัว
สมาร์ททีวี

โทรทัศน์อัจฉริยะ หรือทับศัพท์เป็น สมาร์ตทีวี หรือ สมาร์ททีวี  หรือเรียกอีกอย่างหนึ่งคือ โทรทัศน์เชื่อมต่อ (ชื่อย่อ: CTV) เป็นเครื่องรับโทรทัศน์แบบดั้งเดิมที่มีอินเทอร์เน็ตในตัวและคุณสมบัติเว็บ 2.0 แบบโต้ตอบ ซึ่งช่วยให้ผู้ใช้สามารถฟังเพลง รับชมวิดีโอ สืบค้นอินเทอร์เน็ต และดูภาพถ่ายได้ สมาร์ททีวีคือการรวมกันทางเทคโนโลยีของคอมพิวเตอร์ โทรทัศน์ และกล่องรับสัญญาณ นอกเหนือจากฟังก์ชั่นดั้งเดิมของโทรทัศน์และกล่องรับสัญญาณที่มีให้ผ่านสื่อกระจายเสียงแบบเดิมแล้ว อุปกรณ์เหล่านี้ยังสามารถให้บริการโทรทัศน์ผ่านสัญญาณต่อเนื่อง, สื่อโต้ตอบออนไลน์, เนื้อหาผ่านอินเทอร์เน็ต (ชื่อย่อ: OTT) ตลอดจนสื่อส่งผ่านสัญญาณต่อเนื่องตามคำขอและการเข้าถึงเครือข่ายในบ้าน
ไม่ควรสับสนระหว่างสมาร์ททีวีกับโทรทัศน์ผ่านสัญญาณต่อเนื่อง ไอพีทีวี หรือโทรทัศน์บนเว็บ โทรทัศน์ผ่านสัญญาณต่อเนื่องหมายถึงการรับเนื้อหาโทรทัศน์ผ่านอินเทอร์เน็ต แทนที่จะเป็นระบบแบบเดิม เช่น ภาคพื้นดิน เคเบิลและดาวเทียม ไม่ว่าอินเทอร์เน็ตจะถูกส่งไปด้วยวิธีการใดก็ตาม ส่วนไอพีทีวีเป็นหนึ่งในมาตรฐานเทคโนโลยีโทรทัศน์ทางอินเทอร์เน็ตสำหรับผู้แพร่ภาพโทรทัศน์ และโทรทัศน์บนเว็บเป็นคำที่ใช้สำหรับรายการที่สร้างขึ้นโดยบริษัท และบุคคลต่าง ๆ มากมายเพื่อออกอากาศทางโทรทัศน์ผ่านสัญญาณต่อเนื่อง
ในสมาร์ททีวี ระบบปฏิบัติการจะโหลดไว้ล่วงหน้าหรือพร้อมใช้งานผ่านกล่องรับสัญญาณ โปรแกรมประยุกต์ หรือ "แอพ" สามารถโหลดไว้ล่วงหน้าในอุปกรณ์ หรืออัปเดต หรือติดตั้งได้ตามต้องการผ่านทางร้านแอพพลิเคชั่น ในลักษณะเดียวกับที่แอพรวมอยู่ในสมาร์ทโฟนรุ่นใหม่
เทคโนโลยีที่อนุญาตให้ใช้กับสมาร์ททีวียังรวมอยู่ในอุปกรณ์ภายนอก เช่น กล่องรับสัญญาณและเครื่องเล่นบลูเรย์บางรุ่น, เครื่องเล่นเกม, เครื่องเล่นสื่อดิจิทัล, ระบบโทรทัศน์ของโรงแรม, สมาร์ทโฟน และอุปกรณ์เชิงโต้ตอบที่เชื่อมต่อกับเครือข่ายอื่น ๆ ที่ใช้โทรทัศน์เป็นจอแสดงผล อุปกรณ์เหล่านี้ช่วยให้ผู้ชมค้นหาและเล่นวิดีโอ, ภาพยนตร์, รายการโทรทัศน์, ภาพถ่าย และเนื้อหาอื่น ๆ จากเว็บ, เคเบิลทีวี หรือทีวีดาวเทียม หรือจากอุปกรณ์จัดเก็บข้อมูลในตัวเครื่อง
รายชื่อบันทึกและสถิติของสโมสรฟุตบอลลิเวอร์พูล

สโมสรฟุตบอลลิเวอร์พูลเป็นสโมสรฟุตบอลอังกฤษที่ตั้งอยู่ที่เมืองลิเวอร์พูลในเมอร์ซีย์ไซด์ ปัจจุบันแข่งขันในพรีเมียร์ลีก พวกเขาลงเล่นนัดเหย้าที่สนามแอนฟีลด์นับตั้งแต่ก่อตั้งสโมสรใน ค.ศ. 1892 ลิเวอร์พูลเข้าร่วมฟุตบอลลีกใน ค.ศ. 1894 และเป็นสมาชิกผู้ร่วมก่อตั้งพรีเมียร์ลีกใน ค.ศ. 1992
รายชื่อต่อไปนี้รวบรวมเกียรติประวัติที่สโมสรชนะเลิศ สถิติที่สโมสร ผู้จัดการทีม และผู้เล่นทำได้ ในส่วนของสถิติผู้เล่นรวมรายละเอียดผู้ทำประตูสูงสุดของสโมสร และผู้ที่ลงเล่นให้กับทีมชุดแรกมากที่สุด สถิตินี้ยังรวมถึงความสำเร็จของผู้เล่นในระดับนานาชาติและค่าตัวย้ายเข้าและย้ายออกที่สูงที่สุดของสโมสร สถิติผู้ชมที่แอนฟีลด์ก็รวมในรายชื่อนี้ด้วย
สโมสรชนะเลิศลีกสูงสุด 20 สมัย และเป็นทีมจากอังกฤษที่ชนะเลิศยูโรเปียนคัพมากที่สุดที่ 6 สมัย ผู้ทำสถิติลงเล่นให้กับสโมสรมากที่สุดคือ เอียน คัลลาแกน ที่ลงเล่น 857 ระหว่าง ค.ศ. 1958–1978 เอียน รัช เป็นผู้ทำประตูสูงสุดของสโมสร โดยทำได้ 346
เกียรติประวัติ.
ลิเวอร์พูลชนะเลิศการแข่งขันในประเทศและระดับทวีปยุโรปหลายสมัย พวกเขาชนะเลิศลีกสูงสุดอังกฤษ 20 สมัยและชนะเลิศลีกคัพมากที่สุดที่ 10 สมัย ในฤดูกาล 1892–93 ซึ่งเป็นฤดูกาลแรกของสโมสร พวกเขาชนะเลิศแลงคาเชอร์ลีกและลิเวอร์พูลดิสทริกต์คัพ ความสำเร็จล่าสุดเกิดขึ้นใน ค.ศ. 2025 เมื่อพวกเขาชนะเลิศลีกสมัยที่ 20 และสมัยที่สองในยุคพรีเมียร์ลีก
สถิติผู้เล่น.
ลงเล่นมากที่สุด.
"เฉพาะนัดการแข่งขันระดับอาชีพ การลงเล่นในฐานะตัวสำรองแสดงในวงเล็บ"
ผู้ทำประตูสูงสุด.
"เฉพาะนัดการแข่งขันระดับอาชีพ นัดที่ลงเล่น (รวมทั้งในฐานะตัวสำรอง) แสดงในวงเล็บ"
การย้ายตัว.
ค่าการย้ายตัวมาจากการรายงานของบีบีซีสปอร์ต
สโมสรฟุตบอลวิคัมบ์วอนเดอเรอส์

สโมสรฟุตบอลวิคัมบ์วอนเดอเรอส์  เป็นสโมสรฟุตบอลอาชีพตั้งอยู่ที่เมืองไฮวิคัมบ์ในบักกิงแฮมเชอร์ ประเทศอังกฤษ ปัจจุบันแข่งขันในอีเอฟแอลลีกวันซึ่งเป็นลีกระดับที่สามของฟุตบอลอังกฤษ นับเป็นครั้งแรกในประวัติศาสตร์สโมสรที่ได้เล่นในลีกนี้หลังจากที่เลื่อนชั้นขึ้นมาในฤดูกาล 2019–20 สนามเหย้าของสโมสรคือแอดัมส์พาร์ก ตั้งอยู่บริเวณชานเมืองทางตะวันตกของไฮวิคัมบ์ เสื้อเหย้าของสโมสรแบ่งออกเป็นสี่ส่วนด้วยเฉดสีน้ำเงินเข้ม (น้ำเงินออกซฟอร์ด) และสีน้ำเงินอ่อน (น้ำเงินเคมบริดจ์) ฉายาของสโมสรคือ "แชร์บอยส์" และ "พวกสีน้ำเงิน"
วิคัมบ์เข้าร่วมเซาเทิร์นลีกในช่วงคริสต์ทศวรรษ 1890 และเป็นสมาชิกของลีกประมาณหนึ่งทศวรรษ หลังสงครามโลกครั้งที่หนึ่ง พวกเขาเข้าร่วมอิสท์เมียนลีกและชนะเลิศเอฟเอ อเมเจอร์คัพในฤดูกาล 1930–31 ต่อมาในช่วงคริสต์ทศวรรษ 1980 สโมสรได้เลื่อนชั้นสู่ฟุตบอลคอนเฟอเรนซ์ ซึ่งพวกเขาได้ลงเล่นเจ็ดฤดูกาลก่อนที่จะเลื่อนชั้นไปสู่ฟุตบอลลีกใน ค.ศ. 1993 สโมสรลงเล่นในลีกระดับสาม 16 ฤดูกาล โดยในช่วงนั้น พวกเขาเคยเข้ารอบรองชนะเลิศเอฟเอคัพ ฤดูกาล 2000–01 และลีกคัพ ฤดูกาล 2006–07
หลิน เปียว

หลิน เปียว (5 ธันวาคม ค.ศ. 1907 – 13 กันยายน ค.ศ. 1971) เป็นนักการเมืองชาวจีนและจอมพลแห่งสาธารณรัฐประชาชนจีน ผู้มีบทบาทสำคัญในการนำพาพรรคคอมมิวนิสต์ชนะสงครามกลางเมืองจีน โดยเฉพาะในภาคตะวันออกเฉียงเหนือของจีนตั้งแต่ ค.ศ. 1946 ถึง 1949 หลินเป็นแม่ทัพผู้บัญชาการในการทัพเหลียวเฉิ่นและผิงจินอย่างเด็ดขาด โดยเขาร่วมนำกองทัพสนามแมนจูเรียสู่ชัยชนะและนำกองทัพปลดปล่อยประชาชนเข้าสู่ปักกิ่ง เขาข้ามแม่น้ำแยงซีใน ค.ศ. 1949 สามารถเอาชนะก๊กมินตั๋งได้อย่างเด็ดขาด และเข้ายึดครองมณฑลชายฝั่งทะเลในภาคตะวันออกเฉียงใต้ของจีน เขาอยู่ในอันดับที่สามในบรรดาสิบจอมพล จู เต๋อ และเผิง เต๋อหวย นั้นถือว่าอาวุโสกว่าหลิน และหลินก็มีอาวุโสสูงกว่าเฮ่อ หลง และหลิว ปั๋วเฉิง
หลินงดบทบาททางการเมืองหลังสงครามยุติลงใน ค.ศ. 1949 เขาดำรงตำแหน่งหนึ่งในรองนายกรัฐมนตรีร่วมของสาธารณรัฐประชาชนจีนตั้งแต่ ค.ศ. 1954 เป็นต้นมา โดยมีหน้าที่ดูแลระบบราชการพลเรือนส่วนหนึ่งของรัฐบาล และเลื่อนขึ้นเป็นรองนายกรัฐมนตรีลำดับที่หนึ่งใน ค.ศ. 1964 หลิน มีบทบาททางการเมืองมากขึ้นเมื่อได้รับแต่งตั้งให้เป็นหนึ่งในรองประธานพรรคคอมมิวนิสต์จีนร่วมใน ค.ศ. 1958 เขาดำรงสามตำแหน่ง คือ รองนายกรัฐมนตรี รองประธานพรรค และรัฐมนตรีว่าการกระทรวงกลาโหมตั้งแต่ ค.ศ. 1959 เป็นต้นมา จนถึงปัจจุบัน หลินเป็นรัฐมนตรีว่าการกระทรวงกลาโหมที่ดำรงตำแหน่งยาวนานที่สุดของจีน หลินมีส่วนในการสร้างรากฐานให้เกิดลัทธิบูชาบุคคลของเหมา เจ๋อตงในช่วงต้นคริสต์ทศวรรษ 1960 และรับการตอบแทนจากการรับใช้การปฏิวัติทางวัฒนธรรมด้วยการได้รับแต่งตั้งเป็นรองประธานพรรคคอมมิวนิสต์จีนเพียงคนเดียว ซึ่งเป็นผู้สืบทอดตำแหน่งที่เหมากำหนดให้ตั้งแต่ ค.ศ. 1966 กระทั่งเสียชีวิต
หลินเสียชีวิตในวันที่ 13 กันยายน ค.ศ. 1971 เมื่อเครื่องบินฮอว์เกอร์ ซิดเดลีย์ ไทรเดนต์ ที่เขากำลังโดยสารอยู่ประสบอุบัติเหตุตกที่อันดูร์ข่าน ประเทศมองโกเลีย "อุบัติการณ์หลิน เปียว" นี้ยังคงเป็นปริศนาและมีการถกเถียงกันอย่างกว้างขวางเกี่ยวกับรายละเอียดที่เกิดขึ้นมาโดยตลอด รัฐบาลจีนให้คำอธิบายอย่างเป็นทางการว่าหลินและครอบครัวของเขาพยายามหลบหนีหลังการก่อรัฐประหารเพื่อโค่นเหมาล้มเหลว ส่วนผู้อื่นโต้แย้งว่าพวกเขาหลบหนีเพราะกลัวว่าจะถูกกำจัด เนื่องจากความสัมพันธ์ของหลินกับผู้นำพรรคคอมมิวนิสต์คนอื่น ๆ นั้นย่ำแย่ลงในช่วงไม่กี่ปีสุดท้ายของชีวิตเขา หลังการเสียชีวิตของหลิน พรรคคอมมิวนิสต์ได้ประณามอย่างเป็นทางการว่าเขาเป็นผู้ทรยศ ตั้งแต่ปลายคริสต์ทศวรรษ 1970 หลินและเจียง ชิง ภริยาของเหมาถูกตราหน้าว่าเป็น "กองกำลังต่อต้านการปฏิวัติ" ที่สำคัญที่สุดสองกลุ่มของการปฏิวัติทางวัฒนธรรม และถูกรัฐบาลจีนตำหนิอย่างเป็นทางการว่าเป็นต้นเหตุของการกระทำที่เลวร้ายที่สุดในช่วงเวลาดังกล่าว
วัดแก้ว (กรุงเทพมหานคร)

วัดแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่แขวงบางพรม เขตตลิ่งชัน กรุงเทพมหานคร
ประวัติ.
วัดแก้วสร้างประมาณ พ.ศ. 2366 ไม่ทราบนามและประวัติผู้สร้าง ได้รับพระราชทานวิสุงคามสีมาเมื่อวันที่ 24 มกราคม พ.ศ. 2501 วัดไม่ติดกับลำคลองใด ๆ คลองที่ใกล้ที่สุดคือคลองชักพระและคลองบางพรม สิ่งก่อสร้างหลักของวัดหันหน้าสู่คลองชักพระ และยังพบศาลาท่าน้ำตั้งอยู่กลางลานวัด จึงสันนิษฐานว่าแต่เดิมวัดแห่งนี้คงติดกับคลองชักพระมาก่อน แต่ต่อมาเมื่อมีการขุดคลองลัดทำให้แผ่นดินงอกหรือคลองชักพระซึ่งเป็นแม่น้ำเจ้าพระยาสายเดิมแคบเข้า ทำให้วัดค่อย ๆ ห่างกับคลอง ปัจจุบันยังคงเห็นทางน้ำตื้นเขินที่แยกจากคลองชักพระ
อาคารเสนาสนะ.
อาคารเสนาสนะในวัดได้แก่ พระอุโบสถเดิมซึ่งถูกรื้อก่อนปี พ.ศ. 2513 แล้วสร้างเป็นอุโบสถหลังใหม่ขนาด 5 ห้อง โดยใช้ใบเสมาเดิม มีพระประธานในอุโบสถ รูปหล่อด้วยทองเหลืองของหลวงพ่อขำ อดีตเจ้าอาวาส พระวิหารขนาด 5 ห้อง ไม่มีเสาร่วมใน น่าจะเป็นอาคารเดิมแล้วมาปฏิสังขรณ์ในสมัยพระบาทสมเด็จพระนั่งเกล้าเจ้าอยู่หัว มีใบเสมาหินทรายแดงสมัยอยุธยาตอนต้น ภายในวิหารประดิษฐานพระพุทธรูปสมัยอยุธยาตอนต้นและกลาง
วัดปากน้ำฝั่งเหนือ

วัดปากน้ำฝั่งเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางเชือกหนังฝั่งเหนือในแขวงคลองชักพระ เขตตลิ่งชัน กรุงเทพมหานครในที่ดินของวัดมีโรงเรียนและหน่วยราชการ ได้แก่ ศูนย์พัฒนาเด็กเล็กหลวงพ่อเพชร (ของทางวัด) โรงเรียนวัดปากน้ำฝั่งเหนือ (สังกัดกรุงเทพมหานคร) โรงเรียนอุบลรัตนราชกัญญาราชวิทยาลัย กรุงเทพมหานคร (สังกัดกระทรวงศึกษาธิการ) และศูนย์บริการสาธารณสุข 49 วัดชัยพฤกษมาลา สาขาบางเชือกหนัง
ประวัติ.
วัดสร้างขึ้นเมื่อประมาณ พ.ศ. 2370 ไม่ทราบนามและประวัติผู้สร้าง ได้รับพระราชทานวิสุงคามสีมาเมื่อ พ.ศ. 2378 ชื่อของวัดมาจากตำแหน่งที่ตั้งใกล้ปากคลองบางเชือกหนังและคลองบางน้อยบรรจบคลองมอญและคลองชักพระ แต่เนื่องจากมีวัดอีกแห่งหนึ่งทางฝั่งใต้ จึงเรียกว่า "วัดปากน้ำฝั่งเหนือ"
บางตำนานเล่าว่า เดิมมีญาติพี่น้องช่วยกันสร้างวัดปากน้ำขึ้น ภายหลังผิดใจกันจึงข้ามฝั่งคลองไปสร้างวัดใหม่อีกแห่งหนึ่ง จึงมีวัดปากน้ำฝั่งเหนือและวัดปากน้ำฝั่งใต้
แต่เดิมวัดไม่มีถนนเข้าสู่วัดโดยตรง จนปี พ.ศ. 2547 ทางโรงเรียนวัดปากน้ำวิทยาคม (ปัจจุบันคือโรงเรียนอุบลรัตนราชกัญญาราชวิทยาลัย กรุงเทพมหานคร) ได้เปิดรั้วทางด้านหลัง ทำถนนเข้าในลานวัด จึงทำให้รถยนต์สามารถเข้าสู่ลานวัดได้
อาคารเสนาสนะ.
อุโบสถเป็นทรงมอญมีขนาดเล็ก เป็นโบสถ์มหาอุด หันหน้าไปทางทิศตะวันออก ต่อมาระหว่าง พ.ศ. 2542–2549 มีการบูรณะใหม่ทั้งหลัง โดยกะเทาะผนังเดิมออกทั้งภายนอกภายใน ลงเสาเข็มและหล่อเสาคอนกรีตโดยรอบ ยกหลังคาขึ้นอีก 1.3 เมตร ก่อผนังใหม่ ทำหินล้าง เติมช่อฟ้าใบระกา เติมพาไลหน้า-หลัง ปั้นปูนลวดลายที่หน้าบันทั้งหน้าและหลัง ภายในประดิษฐาน "หลวงพ่อเพชร" เป็นพระพุทธรูปปางสมาธิปิดทองพระประธานและพระพุทธรูปบนฐานชุกชีอีก 2 องค์ด้วย 
วัดมีศาลาการเปรียญเป็นอาคารไม้ทรงไทย กว้าง 15 เมตร ยาว 18 เมตร มีศาลเจ้าแม่ทับทิม ศาลเดิมเป็นเรือนไทย แต่มีการบูรณะเมื่อ พ.ศ. 2546–2547 ประดิษฐานรูปปั้นเจ้าแม่ 3 องค์ คือเจ้าแม่ทับทิม เจ้าแม่แก่นจันทร์ และเจ้าแม่จันทร์หอม มีพิธีอัญเชิญเจ้าแม่ขึ้นประทับศาลใหม่ในเดือนมกราคม พ.ศ. 2548 มีพิธีทรงเจ้าแม่เป็นครั้งคราว
วัดพระยาสุเรนทร์

วัดพระยาสุเรนทร์ เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ที่แขวงสามวาตะวันตก เขตคลองสามวา กรุงเทพมหานคร 
ประวัติ.
วัดพระยาสุเรนทร์ สร้างขึ้นเมื่อ พ.ศ. 2425 โดยนายพันตรี พระยาสุเรนทร์ราชเสนา (พึ่ง สิงหเสนี) และคุณหญิงสุเรนทร์ราชเสนา (บุญมี สิงหเสนี) ได้บริจาคที่ดินจากศักดินาส่วนหนึ่งประมาณ 48 ไร่ สร้างวัดขึ้น และได้ทำพิธีวางศิลาประจำวัดในวันอังคาร ขึ้น 8 ค่ำ เดือน 6 ร.ศ. 101 ต่อมาทำหนังสือทูลเกล้าถวายเป็นพระราชกุศลแด่พระบาทสมเด็จพระจุลจอมเกล้าเจ้าอยู่หัว ได้รับพระราชทานวิสุงคามสีมาเมื่อวันพุธ แรม 1 ค่ำเดือน 11 พ.ศ. 2431
อาคารเสนาสนะและสิ่งก่อสร้าง.
ภายในพระอุโบสถมีภาพจิตรกรรมฝาผนัง ภายใต้โบสถ์มีถ้ำพญานาค ประชาชนมากราบไหว้ขอพรกับพญานาค ด้านทางเข้าวัดมีศาลาปู่ย่า หรือศาลาพระยาสุเรนทร์และท่านหญิงบุญมี (ภรรยา) นอกจากนั้นยังมีองค์หลวงพ่อทวด (เหยียบน้ำทะเลจืด) ให้กราบไหว้บูชาอีกด้วย ภายในวัดมีสิ่งศักดิ์สิทธิ์ คือ พระธาตุ 5 ประเทศที่อัญเชิญมาจากประเทศศรีลังกา อินเดีย เนปาล พม่า ไทย ในบริเวณของวัดมีอาคารพิพิธภัณฑ์ศูนย์การเรียนรู้วัดพระยาสุเรนทร์ มีหอสมุด ใกล้วัดยังมีตลาดน้ำบึงพระยาหรือตลาดน้ำวัดพระยาสุเรนทร์ 
วัตถุมงคล.
พระสมเด็จวัดพระยาสุเรนทร์มี 4 พิมพ์ด้วยกัน คือ พิมพ์พระเจ้า 5 พระองค์, พิมพ์ทรงเจดีย์หรือทรงฐานแซม, พิมพ์ทรงปกโพธิ์ และพิมพ์เล็บมือ
แกรนด์ดยุกปาเวล

แกรนด์ดยุกปาเวล อะเลคซันโดรวิช แห่งรัสเซีย ((ประสูติ: 3 ตุลาคม พ.ศ. 2403 - 28 มกราคม พ.ศ. 2462) ทรงเป็นพระราชโอรสองค์ที่หกของจักรพรรดิอะเลคซันดร์ที่ 2 แห่งรัสเซียกับพระนางมาเรีย อะเลคซันดรอฟนา ยังทรงเป็นพระอนุชาของจักรพรรดิอะเลคซันดร์ที่ 3 และพระปิตุลาของจักรพรรดินิโคลัสที่ 2 จักรพรรดิพระองค์สุดท้ายแห่งราชวงศ์โรมานอฟและจักรวรรดิรัสเซีย
พระองค์เข้าร่วมเป็นนายพลทหารม้าและยังทรงเป็นผู้ช่วยพระเชษฐาของพระองค์ (จักรพรรดิอะเล็คซันดร์ที่ 3) ในกองทัพกองทัพอีกด้วย ในปี พ.ศ. 2432 ทรงอภิเษกสมรสกับเจ้าหญิงอเล็กซานดราแห่งกรีซซึ่งเป็นพระญาติห่าง ๆ ของพระองค์และมีพระโอรสธิดาสองพระองค์ ต่อมาเจ้าหญิงอเล็กซานดราแห่งกรีซสิ้นพระชนม์หลังคลอดพระโอรสพระองค์ที่สอง ภายหลังจึงทรงแต่งงานใหม่กับโอลก้า วาเลเรียน่า คาร์โนวิช
วัดสุวรรณคีรี (กรุงเทพมหานคร)

วัดสุวรรณคีรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอรุณอมรินทร์ เขตบางกอกน้อย กรุงเทพมหานคร
ประวัติ.
วัดสุวรรณคีรีเดิมมีชื่อว่า วัดขี้เหล็ก หรือ วัดดงเหล็ก สร้างขึ้นเมื่อประมาณ พ.ศ. 2228 ในช่วงปลายรัชกาลสมเด็จพระนารายณ์มหาราช วัดนี้ได้รับพระราชทานวิสุงคามสีมาเมื่อประมาณ พ.ศ. 2228 โดยมีพระธุดงค์รูปหนึ่งได้มาปักกลดอยู่ในบริเวณดงต้นขี้เหล็กซึ่งมีอยู่มากมาย ชาวบ้านจึงช่วงกันสร้างวัด วัดนี้ได้รับการบูรณะปฏิสังขรณ์ขึ้นใหม่หมดทั้งวัดในราว พ.ศ. 2338 โดยสมเด็จพระบวรราชเจ้ามหาสุรสิงหนาท และทรงเปลี่ยนนามวัดเป็น "วัดสุวรรณคีรี" ต่อมาในวันที่ 22 ตุลาคม พ.ศ. 2472 พระบาทสมเด็จพระปกเกล้าเจ้าอยู่หัวได้เสด็จพระราชดำเนินมาถวายพระราชทานผ้าพระกฐินต้นเป็นการส่วนพระองค์
อาคารเสนาสนะ.
อุโบสถมีขนาดกว้าง 9 เมตร ยาว 29 เมตร สร้างเสร็จเมื่อ พ.ศ. 2464 ลักษณะทรงไทย ก่ออิฐถือปูน มีช่อฟ้าใบระกา หน้าบันไม้สักแกะสลักลวดลาย มีกุฏิสงฆ์ 5 หลัง ส่วนมากเป็นอาคารครึ่งไม้ ทรงไทยมีขนาดกว้าง 9 เมตร ยาว 10 เมตร หอไตรไม้สันนิษฐานว่าสร้างสมัยรัชกาลที่ 3–4 วัดมีศาลาการเปรียญ หอสวดมนต์ วิหาร ศาลาท่าน้ำ
วัดพลับพลาชัย (กรุงเทพมหานคร)

วัดพลับพลาชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงป้อมปราบ เขตป้อมปราบศัตรูพ่าย กรุงเทพมหานคร
ประวัติ.
วัดพลับพลาชัยสร้างขึ้นในสมัยสมเด็จพระนารายณ์มหาราช แต่เดิมยังไม่มีการบันทึกหลักฐานที่แน่ชัดถึงชื่อที่แท้จริงของวัด จนช่วงปลายกรุงศรีอยุธยาและต้นกรุงธนบุรี จึงได้ทราบว่า เจ้าพระยาจักรี (พระอิสริยยศเดิมของพระบาทสมเด็จพระพุทธยอดฟ้าจุฬาโลก) โปรดให้ทำนาที่ทะเลตม ซึ่งมีลักษณะเป็นโคกใหญ่ และรับสั่งให้ตั้งคอกวัวไว้ที่นี่ด้วย จึงได้ชื่อสามัญของวัดว่า วัดโคก หรือ วัดคอก ตามสภาพของโคกและคอกวัว จวบจนกระทั่งเข้าสู่สมัยพระบาทสมเด็จพระมงกุฎเกล้าเจ้าอยู่หัว พระองค์จึงได้ทรงเปลี่ยนนามของวัดใหม่นี้ให้เป็น "วัดพลับพลาชัย" เนื่องจากเป็นสถานที่ตั้งพลับพลาในการซ้อมรบของกองเสือป่ารักษาดินแดน
อาคารเสนาสนะ.
พระอุโบสถประดิษฐานพระประธาน "พระพุทธมงคล" ภายในพระอุโบสถมีภาพจิตรกรรมฝาผนังอยู่ ด้านข้างของพระอุโบสถมีวิหารขนาดเล็ก ภายในประดิษฐาน "พระพุทธไตรรัตนนายก" (หลวงพ่อโต ซำปอกง องค์จำลอง) และด้านหลังพระอุโบสถมีหอกลอง หอระฆัง และศาลเจ้าเล็ก ๆ ที่ตั้งอยู่บริเวณทางเข้าวัดจากด้านถนนไมตรีจิตต์
วัดแก้วฟ้า (จังหวัดนนทบุรี)

วัดแก้วฟ้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางกอกน้อย ในหมู่ที่ 5 บ้านพระธาตุ ตำบลบางขนุน อำเภอบางกรวย จังหวัดนนทบุรี
ประวัติ.
สันนิษฐานกันว่าวัดนี้สร้างขึ้นเมื่อประมาณ พ.ศ. 2095 ในรัชกาลสมเด็จพระมหาจักรพรรดิ ที่นี้น่าจะเกี่ยวข้องกับเหตุการณ์ทางประวัติศาสตร์ที่สมเด็จพระไชยราชาธิราชเสด็จสวรรคตอย่างกะทันหัน พระราชโอรสองค์ใหญ่คือพระแก้วฟ้าซึ่งมีพระชนมายุ 11 พรรษา ทรงได้รับการสถาปนาให้ขึ้นครองราชย์แทนได้ 2 ปีเศษ จากนั้นขุนวรวงศาธิราชประหารชีวิตพระแก้วฟ้าแล้วขึ้นครองราชย์แทน แต่ขุนวรวงศาธิราชถูกขุนพิเรนทรเทพจับฆ่าเอาศพเสียบประจาน แล้วขึ้นครองราชย์แทน ต่อมาข้าราชบริพารที่มีความจงรักภักดีต่อพระแก้วฟ้าได้สร้างวัดนี้ขึ้นเพื่อเป็นอนุสรณ์ในการรำลึกถึงพระองค์ วัดนี้ได้รับพระราชทานวิสุงคามสีมาใน พ.ศ. 2110 และผูกพัทธสีมาเมื่อ พ.ศ. 2114
อาคารเสนาสนะ.
โบสถ์หลังเก่าเป็นแบบทรงโรงมุงด้วยกระเบื้องกาบกล้วยดินเผาไม่เคลือบสี ตรงกลางมีเทพนม ชายคามีเทพนมอุดปลายอาคารเครื่องก่อฝาผนังหุ้มกลองก่ออิฐดอกไก่ ภายในประดิษฐานพระประธาน "หลวงพ่อโต" หรือ "หลวงพ่อใหญ่" ด้านหน้าอุโบสถมี 2 ประตูด้านหลังปิดทึบ ด้านข้างมีหน้าต่างด้านละ 4 ช่อง พร้อมซุ้มหน้าต่างลวดลายปูนปั้น ฐานมีลักษณะแอ่นโค้งแบบเรือสำเภา ด้านนอกมีกำแพงแก้วเป็นกำแพงบัวหลังเจียด เสาประตูเป็นเสาหัวเม็ดทรงมัณฑ์ ใบเสมาทำจากศิลาทรายสีแดงมีลวดลายจำหลักอยู่ ซุ้มทรงกูบช้างล้อมรอบอุโบสถทั้งหมด 8 ซุ้ม มุมกำแพงแก้วด้านนอกมีเจดีย์ย่อมุมไม้สิบสองและเจดีย์ย่อมุมไม้ยี่สิบองค์ใหญ่อีก 1 องค์ มีภาพจิตรกรรมฝาผนังจำนวน 40 ภาพ ตีมูลค่ากว่า 200 ล้าน
วัดปราสาท (จังหวัดนนทบุรี)

วัดปราสาท เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านบางกร่าง ตำบลบางกร่าง อำเภอเมืองนนทบุรี จังหวัดนนทบุรี ปัจจุบันพระมหานที ธมฺมธีโร ดำรงตำแหน่งเจ้าอาวาสวัดปราสาท
ประวัติ.
สันนิษฐานว่าวัดปราสาทสร้างขึ้นในสมัยกรุงศรีอยุธยาตอนปลาย โดยดูจากอุโบสถแบบมหาอุด ได้รับพระราชทานวิสุงคามสีมาเมื่อ พ.ศ. 2310 แต่สันนิษฐานกันว่าสร้างมาตั้งแต่สมัยอยุธยาตอนกลางประมาณสมัยสมเด็จพระเจ้าทรงธรรม สร้างโดยเจ้าพระยากลาโหม (องค์ไล) ผู้ซึ่งต่อมาขึ้นครองราชย์ในพระนาม พระเจ้าปราสาททอง เป็นพระราชบิดาของสมเด็จพระนารายณ์มหาราช ปัจจุบันอุโบสถของวัดนี้ได้รับการขึ้นทะเบียนเป็นโบราณสถานแห่งชาติ
อาคารเสนาสนะ.
อุโบสถแอ่นเป็นท้องสำเภาจีน เป็นโบสถ์แบบมหาอุด มีผนังด้านข้างทั้งสองไม่มีหน้าต่าง ด้านหน้ามีประตูทรงปราสาทประดับลวดลายปูนปั้น ด้านหลังมีเพียงช่องแสงเล็ก ๆ หลังพระประธาน มีภาพจิตรกรรมฝาผนังเขียนด้วยสีฝุ่นเรื่องทศชาติชาดก เขียนขึ้นโดยช่างสกุลชั้นสูงนนทบุรี เป็นภาพเก่าแก่ที่สุดในนนทบุรี และลบเลือนไปมากแล้วในปัจจุบัน
หลังคาด้านหน้าเชิดขึ้นเล็กน้อยฐานเป็นเส้นโค้งแบบเดียวกับหลังคาหน้าบัน หน้าบันจำหลักสวยงามด้วยรูปพระนารายณ์ทรงครุฑ (ปัจจุบันตัวครุฑถูกขโมยไปแล้ว) ภายในประดิษฐานพระประธานและพระพุทธรูปจัดเป็นหมู่รอบองค์พระประธาน สันนิษฐานว่าเป็นศิลปกรรมสมัยอยุธยา ส่วนพระประธานเป็นศิลปะอู่ทอง ยังมีธรรมาสน์สร้างในสมัยอยุธยาตอนกลางถึงปลายตั้งอยู่ที่ศาลาการเปรียญ กุฏิทรงไทยที่เจ้าอาวาสองค์ปัจจุบันได้ทำการอนุรักษ์
ภายในวัดมีต้นตะเคียนยักษ์ที่ใหญ่ที่สุดในประเทศ อายุกว่า 1,000 ปี มีความยาว 40.40 เมตร ขนาดรอบลำตันกว้าง 4 เมตร 12 เซนติเมตร
สโมสรฟุตบอลบาร์เซโลนาในฤดูกาล 2020–21

สโมสรฟุตบอลบาร์เซโลนาในฤดูกาล 2020–21 เป็นฤดูกาลที่ 121 ของสโมสรและเป็นฤดูกาลที่ 90 ที่ได้อยู่บนลีกสูงสุดของสเปน นอกเหนือไปจากลีกในประเทศ บาร์เซโลนาจะมีส่วนร่วมในแต่ละครั้งของฤดูกาลนี้ของโกปาเดลเรย์, ซูเปร์โกปาเดเอสปัญญา และยูฟ่าแชมเปียนส์ลีก ฤดูกาลนี้จะครอบคลุมระยะเวลาตั้งแต่วันที่ 15 สิงหาคม ค.ศ. 2020 ถึง 30 มิถุนายน ค.ศ. 2021
การย้ายและยืมตัว.
ภาพรวมการย้าย.
"ค่าตัวที่ไม่เปิดเผยราคาจะไม่นับอยู่ในยอดรวม"
<templatestyles src="Col-begin/styles.css"/>
การแข่งขันก่อนฤดูกาลและนัดกระชับมิตร.
      ชนะ
      เสมอ
      แพ้
การแข่งขัน.
ลาลิกา.
นัด.
โปรแกรมการแข่งขันลีกได้ประกาศไว้เมื่อวันที่ 31 สิงหาคม ค.ศ. 2020
ซูเปร์โกปาเดเอสปัญญา.
การจับสลากจะจัดขึ้นเมื่อวันที่ 17 ธันวาคม ค.ศ. 2020.
ยูฟ่าแชมเปียนส์ลีก.
รอบแบ่งกลุ่ม.
การจับสลากรอบแบ่งกลุ่มจะจัดขึ้นในวันที่ 1 ตุลาคม ค.ศ. 2020
รอบแพ้คัดออก.
รอบ 16 ทีมสุดท้าย.
การจับสลากสำหรับรอบ 16 ทีมสุดท้ายได้จัดขึ้นเมื่อวันที่ 14 ธันวาคม ค.ศ. 2020.
วัดค้างคาว

วัดค้างคาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านบางไผ่น้อย ตำบลบางไผ่ อำเภอเมืองนนทบุรี จังหวัดนนทบุรี วัดตั้งอยู่ริมแม่น้ำเจ้าพระยา มีเนื้อที่ 12 ไร่ 1 งาน 58 ตารางวา
ประวัติ.
ไม่ทราบนามและประวัติผู้สร้างวัดค้างคาว แต่สันนิษฐานจากรูปแบบทางศิลปกรรมได้ว่าสร้างขึ้นในสมัยอยุธยาตอนกลาง เริ่มแรกแรกบริเวณนี้มีค้างคาวมากมายจึงเรียกว่า "วัดค้างคาว" ได้รับพระราชทานวิสุงคามสีมาเมื่อวันที่ 1 พฤษภาคม พ.ศ. 2339 ได้รับการบูรณะครั้งใหญ่ในสมัยพระบาทสมเด็จพระจอมเกล้าเจ้าอยู่หัว วัดได้เปิดสอนพระปริยัติธรรมตั้งแต่ปี พ.ศ. 2523
อาคารเสนาสนะและปูชนียวัตถุ.
อาคารเสนาสนะในวัดได้แก่ พระอุโบสถกว้าง 10.35 เมตร ยาว 26 เมตร ปัจจุบันไม่มีช่อฟ้า ใบระกา และหางหงส์เนื่องจากการบูรณปฏิสังขรณ์ หน้าบันเป็นลวดลายไม้จำหลักรูปเทวดาประทับในปราสาท เครื่องประกอบมีเครื่องลำยอง ช่อฟ้า ใบระกา หางหงส์ นาคสะดุ้ง คันทวยรับเชิงชาย บานประตูหน้าต่างเป็นลายจำหลักไม้ ซุ้มจระนำประดิษฐานพระพุทธรูปทรงเครื่องศิลปกรรมสมัยอยุธยาตอนกลาง เรียกว่า "หลวงพ่อเก้า" พระพุทธรูปในอุโบสถจำนวน 28 องค์ ศิลปกรรมสมัยกรุงศรีอยุธยา ภายนอกมีกำแพงแก้วเป็นแบบกำแพงแก้วบัวหลังเจียด ช่องประตูหัวเสาเม็ดทรงมัณฑ์ ใบเสมาทำจากหินทรายแดง เป็นใบเสมาคู่ตั้งอยู่บนฐานขาสิงห์โหย่ง อยู่รอบพระอุโบสถจำนวน จำนวน 16 ใบ มีลวดลายจำหลักหลายแบบ อายุเก่าแก่สุดมาจากสมัยอยุธยาตอนต้นหรือก่อนสมัยอยุธยา ลายพันธุ์พฤกษา ลายเครือเถา อายุถัดลงมาเป็นลายกระหนก 
เจดีย์ตั้งรอบพระอุโบสถมี 2 แบบคือ เจดีย์ทรงระฆังฐานแปดเหลี่ยมทรงสูง ศิลปกรรมสมัยอยุธยา และเจดีย์ย่อมุมไม้สิบสอง ศิลปกรรมสมัยรัตนโกสินทร์ กุฏิสงฆ์จำนวน 5 หลัง หอสวดมนต์ ศาลาการเปรียญ เดิมวัดมีธรรมาสน์และตู้พระธรรมที่ถูกเคลื่อนย้ายไปยังพิพิธภัณฑสถานแห่งชาติ พระนคร
วัดสำโรงใต้

วัดสำโรงใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านคลองโรงหีบ ตำบลสำโรงกลาง อำเภอพระประแดง จังหวัดสมุทรปราการ วัดมีที่ดินที่ตั้งวัดมีเนื้อที่ 8 ไร่ 2 งาน มีที่ธรณีสงฆ์จำนวน 1 แปลง เนื้อที่ 3 ไร่ 56 ตารางวา อาคารเสนาสนะของวัดได้แก่ อุโบสถหลังใหม่ กุฏิสงฆ์ จำนวน 11 หลัง ส่วนมากเป็นอาคารคอนกรีต 2 ชั้น ศาลาการเปรียญ ทางทิศเหนือของวัดจรดแม่น้ำเจ้าพระยา
วัดสำโรงใต้สร้างเมื่อประมาณ พ.ศ. 2433 ในชื่อ วัดใหม่ตาจุ้ย ต่อมานายปุ่ณและนางหงส์ สีโรคม ได้สร้างต่อ ชาวบ้านจึงเรียกว่า วัดปุ่ณหงส์ และได้เพี้ยนมาเป็น วัดปุณหังส์ และเป็น วัดปุณหังสนาวาส ในที่สุดเปลี่ยนมาเป็น "วัดสำโรงใต้" ตามชื่อตำบลที่ตั้งวัดในขณะนั้น วัดได้รับพระราชทานวิสุงคามสีมาครั้งหลังเมื่อวันที่ 10 กรกฎาคม พ.ศ. 2515 ด้านการศึกษา มีโรงเรียนสอนพระปริยัติธรรมแผนกธรรม เปิดสอนเมื่อ พ.ศ. 2500
โมเอน (บริษัท)

โมเอน  เป็นบริษัทผู้ผลิตและจัดจำหน่ายผลิตภัณฑ์ในกลุ่ม ก๊อกน้ำ และอุปกรณ์สุขภัณฑ์อื่น ๆ เป็นแบรนด์ที่มีส่วนแบ่งการตลาดมากที่สุดแบรนด์หนึ่งในทวีปอเมริกาเหนือ บริษัทก่อตั้งโดยนักประดิษฐ์ อัลเฟรด เอ็ม. โมเอน ปัจจุบันเป็นส่วนหนึ่งของ บริษัท Fortune Brands Home & Securityy บริษัทโมเอนมีสำนักงานใหญ่ตั้งอยู่ในเมืองนอร์ทโอล์มสเต็ด รัฐโอไฮโอ เดิมบริษัทเป็นส่วนหนึ่งของ Ravenna Metal Products ใน ซีแอตเทิล รัฐวอชิงตัน ในปี 1956 บริษัทถูกควบรวมเป็นส่วนหนึ่งของ Stanadyne ซึ่งถูกซื้อโดย Forstmann-Little & Company ในปี 1988 ต่อมาถูกซื้อโดย ฟอร์จูนแบรนด์ (Fortune Brands) บริษัทผู้ถือหุ้นกลุ่มสินค้าอุปโภคบริโภค จากนั้นฟอร์จูนแบรนด์ได้แยกการบริหารออกตามสายผลิตภัณฑ์ที่เกี่ยวข้อง และจัดตั้งบริษัท ฟอร์จูนแบรนด์โฮมแอนด์ซีเคียวริตี้ (FBHS) เมื่อวันที่ 3 ตุลาคม 2554 
การออกแบบก๊อกน้ำ.
ก๊อกน้ำส่วนใหญ่ของ "โมเอน" ได้แก่ ก๊อกน้ำห้องครัว ก๊อกอ่างล้างหน้า และ ก๊อกอาบน้ำ เป็นก๊อกผสมน้ำแบบด้ามจับเดียว เกือบทั้งหมดใช้"ตลับวาล์วควบคุมน้ำ" (water-controling cartridge) แบบเดียวกันมาตั้งแต่ปี 1960 รู้จักกันในชื่อ "Moen 1225" ซึ่งมีรูปทรงเป็นกระบอก ยาวประมาณ 4 นิ้ว เส้นผ่าศูนย์กลาง 3/4 นิ้ว ตลับวาล์วควบคุมที่เป็นกลไกสำคัญใน"ก๊อกน้ำโมเอน"นี้ได้ผ่านการพัฒนาปรับปรุงอย่างน้อยสองรุ่น และมีจุดเด่นในการใช้งานทดแทนกันได้ไม่ว่าจะเปลี่ยน"วาล์ว"รุ่นเก่า(ที่เป็นทองเหลือง)เป็น"วาล์ว"รุ่นใหม่(ที่เป็นกระบอกพลาสติก) และสามารถเข้าได้กับก๊อกน้ำทุกรุ่น (design compatibility) การทำงานของ"ตลับวาล์วควบคุม" ได้แก่ การดึงก้านขึ้นลงของแกน"ตลับวาล์ว"เพื่อเปิดปิดน้ำ การหมุนซ้ายจะเป็นการเปิดน้ำร้อนในขณะที่การหมุนขวาจะเป็นการเปิดน้ำเย็น และหมุนแกน"ตลับวาล์ว"ให้อยู่ในตำแหน่งกึ่งกลางเป็นการผสมน้ำร้อนน้ำเย็นเข้าด้วยกัน (โดยใช้มาตรฐานการใช้งานของอเมริกาเหนือด้านการควบคุมน้ำร้อนซึ่งอยู่ทางด้านซ้ายเสมอ) 
ต่อมา"ตลับวาล์วควบคุมน้ำโมเอน" ได้ขยายไปสู่การใช้ควบคุมก๊อกน้ำอ่างอาบน้ำ และ ก๊อกน้ำฝักบัว ด้วยขนาดของ"ตลับวาล์วควบคุมที่"ใหญ่ขึ้น(สำหรับปริมาณที่ใช้มากขึ้นในการอาบน้ำ) พร้อมกลไกปรับสมดุลแรงดันซึ่งชดเชยการเปลี่ยนแปลงแรงดันน้ำฉับพลันของการจ่ายน้ำร้อนหรือน้ำเย็น (ซึ่งมีเหตุจากการดึงน้ำปริมาณมากไปใช้ในอุปกรณ์อื่น ๆ ในเวลาเดียวกัน เช่น การกดชักโครก) เป้าหมายการออกแบบ"ตลับวาล์ว"ชนิดนี้คือ การรักษาระดับอุณหภูมิของฝักบัวให้สม่ำเสมอด้วยเหตุผลด้านความปลอดภัยและความสะดวกสบาย แม้ว่าปริมาณหรือเรงดันน้ำจะลดลง "ตลับวาล์วนี้"เรียกว่า "Moen" "1222" ซึ่งมีระบบการทำงานการคล้ายกับ "Moen 1225" (ด้านบน) "ตลับวาล์วนี้"มีขนาดเส้นผ่าศูนย์กลางประมาณ 1 นิ้วเนื่องการเพิ่มกลไกปรับสมดุลแรงดันดังกล่าว 
ผลิตภัณฑ์ Moen บางอย่างผลิตในประเทศจีน ชิ้นส่วนของวาล์วควบคุมบางชิ้นผลิตในประเทศไทย